text:
OPTIMAL THINKING A PROPGRAM IN PAPIAMENTU
‘SIÑA PENSA I KOMUNIKÁ OPTIMALMENTE’
VERSHON NA PAPIAMENTU
KONTENIDO:
1.Kiko ke men pensa i komuniká optimalmente
2. Enkuesta komo punto di salida pa optimalisá bo pensamentu
3. Preguntanan básiko ku bo ta hasi na momento di siña pensa optimalmente
4. Puntonan di salida den e proseso di pensa optimalmente
5. Ehèmpelnan di preguntanan optimal
6. Tuma akshonnan optimalmente
7. E proseso di 7 paso pa optimalisá desishonnan simpel
8. E proseso di 9 paso pa optimalisá desishonnan kompleho
9. Kon bo por apliká pensamentu optimal konsekuentemente
10.Ehèmpelnan di ponensianan optimal
11.Enkuesta pa fiha e grado di balor propio i pa fiha bo metanan
12 Lesamentu di bo skor
13. Yuda optimalisá bo komunikashon ku otronan
14. Solushoná konflikto optimalmente
15. Un tèst pa fiha kon optimal bo komunikashon ta
16. Ehersisionan pa siña pensa optimalmente
- KIKO KE MEN SIÑA PENSA OPTIMALMENTE
Meta di siña pensa optimalmente ta:
- Optimalisá bo konosementu
- Optimalisá abilidatnan, bo talentonan
- Optimalisá e tempu ku bo tin disponibel
PENSA optimalmente ta un hermènt mental ku bo tin mester pa bo realisá bo metanan den bida.
1.1. Bo ta siña hasi e mihó preguntanan i konsekuentemente lo bo haña e mihó kontestanan riba bo preguntanan.
1.2. Di e forma ei lo bo por tuma desishonnan mas konstruktivo den kada situashon ku presentá den bo bida.
Tur hende ku ke alkansá lo máksimo den su bida por pensa optimal i asina optimalisá logronan den su propio bida. E ta un strategia pa determiná bo mes prioridatnan i haña solushonnan máksimo pa eskohonan ku abo ta hasi konstantemente. Pensa optimalmente ta e idioma di mas haltu di bo propio ser.
1.3. Pensando optimalmente bo ta siña pone énfásis riba pensamentunan mas konstruktivo.
1.4. Bo ta skohe e mihó opshonnan ku tin pa bo i una bes bo skohe, bo no ta tene ningun kompetensha ku otronan, pero bo ta traha riba loke ta bon pa bo mes.
- ENKUESTA KOMO PUNTO DI SALIDA PA OPTIMALISÁ BO PENSAMENTUNAN
Midi bo mes pensamentunan pa sa kon optimal bo ta pensando aktualmente
- Un skor total di entre 70-75 ta nifiká ku konstantemente bo ta usa bo pensamentunan optimal den bida
- Un skor total di entre 47-70 ta nifiká ku bo ta pensa kaba hopi bon, pero ku bo no ta pensa tur ora bai den bo mes bentaha
- Un skor total di entre 16-45 ta nifiká ku bo pensamentunan aktual tin un resultado mediokre den bo bida
- Un skor total di entre 0-15 ta nifiká ku bo pensamentunan aktual tin un resultado negativo den bo bida
- Preguntanan básiko ku bo ta hasi na momento di siña pensa optimalmente
Lo bo por kuminsá ku e proseso SIÑA PENSA OPTIMALMENTE na kualke momentu deseá, si bo skohe pa pensamentu konstruktivo i si bo hasi bo mes konstantemente e siguiente preguntanan:
- Kiko ta e kosnan mas importante pa mi?
- Kiko ta e meta mas importante?
- Kiko ta e fuentenan mas importante pa realisá mi metanan
- Kiko ta mi talentonan mas grandi i kua ta mi posiblidatnan?
- Kon lo mi por hasi mihó uso di nan pa realisá mi metanan?
- Kua ta e akshonnan mas konstruktivo ku mi por start kuné aworaki?
- Ken ta e hendenan mas konstruktivo ku ken mi por kompartí mi metanan i mi akshonnan?
- Kon lo mi por optimalisá mi gratitut den bida?
- PUNTONAN DI SALIDA DEN E PROSESO DI PENSA OPTIMALMENTE
- NO SUKUMBĺ PA NEGATIVISMO. Hasi preguntanan konstruktivo pa yuda e pensadónan negativo pa nan bai pensa mas optimal i asina haña e mihó solushon pa nan problemanan ku nan ta konfrontá
- KEDA PENSA REALĺSTIKO I KU HOPI OPTIMISMO
- PENSADÓNAN OPTIMAL TA ELIMINÁ DESEPSHON IN-NESESARIO I NAN TA BUTA ÉNFASIS RIBA SITUASHONNAN OPTIMAL KU NAN POR KONTROLÁ
- EHÈMPELNAN DI PREGUNTANAN OPTIMAL
Pa bo por keda pensa optimal, hasi bo mes e siguiente preguntanan.
- Ki ora mi ta mas inkliná pa hasi preguntanan optimal?
- Kua ta e mihó pasonan ku mi por dal bou di sirkunstansianan aktual?
- Mi ta aspetá loke ta kai bou di mi kompetensha i mi ta optimalisá loke sí mi por kontrolá?
- Mi ta skohe e mihó alternativa komo solushon pa un problema?
- TUMA AKSHONNAN OPTIMAL
Pa tuma akshonnan optimal tur hende por hasi lo siguiente:
- Asina bo ripará serka bo mes ku bo tin pensamentunan negativo, revisá konsientemente kiko ta e kousa.
- Nota ki ora bo ta topa personanan negativo.
- Pensa pa bo mes kiko ta e mihó ku bo por hasi e ora ei.
- Buska konsientemente uso di pensamentu optimal, optimalisá i sigui optimalisá bo mes pensamentunan pa asina bo por keda bo mes i no kai den un spiral di negativismo.
- KIKO POR SOSODÉ ORA BO KEDA HUNTU KU HENDE KU KETU BAI TA SIGUI PENSA NEGATIVO?
- DI KON ABO SÍ KE SIGUI PENSA OPTIMALMENTE?
- KUA OTRO AKSHON OPTIMAL ABO LO POR TUMA?
- E PROSESO DI 7 PASO PA OPTIMALISÁ DESISHONNAN SIMPEL
Pa optimalisá desishonnan simpel por hasi lo siguiente”
- Definí e problema
- Definí e lapso di tempu den kua e problema mester keda solushoná
- Eksplorá opshonnan ku tin pa solushoná e problema i nota nan bou di otro
- Eliminá opshonnan ku no ta realístiko
- Investigá pa bo mes konsekuenshanan di kada opshon (skirbi kua ta e pro i kontra)
- Kalkulá peso di bentaha i desbentaha di kada konsekuensia
- Skor kada un fiho ( e sifra 1 ta e konsekuensia menos importante; e sifra 10 ta e konsekuensia mas importante)
- E resultado total ta loke a konta huntu di tur e skornan (tuma skor total di e bentahanan i e skor total di e desbentahanan i mira kiko ta e diferensia)
- E PROSESO DI 9 PASO PA OPTIMALISÁ DESISHONNAN KOMPLEHO
Desishonnan kompleho ku lo por kambia bo bida totalmente manera kumpramentu di kas, kambio di trabou, skohe pa haña yu, ku ta kai bou di desishonnan kompleho i ku un proseso di 9 paso bo por optimalisá esaki.
- Disidí kiko bo ke alkansá mas tantu
- Disidí den kua lapso di tempu e desishon mester keda tumá
- Traha un lista di kriterionan mas importante ku lo por influenshá bo desishonnan
- Determiná skornan di bo kriterionan (1 te 10)
- Determiná kuantu bo promé opshon ta kuadra ku e kriterio ku abo a determiná
- Multipliká e skornan di bo kriterio ku e skor di bo promé opshon ku ta kuadra mas ku bo kriterio
- Determiná e skor total
- Ehekutá e opshonnan ku abo no ta deseá
- Disidí awor kiko ta e skor di mas haltu i e mihó opshon ku bo tin.
- KON BO POR APLIKÁ PENSAMENTU OPTIMAL KONSEKUTIVAMENTE?
Skohe hopi konsiente pa pensa optimal, puntra bo mes kua ta e mihó manera pa haña e mihó kontestanan.
- Sigui bo pasonan koutelosamente i puntra bo mes na final di kada dia lo siguiente:
- Kuantu biaha pa dia mi ta aktua mihó, tratando den e tempu adekuá riba aktividatnan mas importante i na e mihó manera?
- Surpasá limitashonnan den bo pensamentu sentral i analisá pa bo mes kua ta e bentaha- i desbentahanan di bo pensamentunan. Kòrda ku bo konvikshon i kreënsha den algu ta e liña kòrá den tur bo aktividatnan.
Ehèmpelnan di preguntanan optimal ta e preguntanan manera:
- Mi ta para muchu ketu na kosnan ku mi no por kontrolá?
- Mi ta dispuesto pa karga responsabilidat kompletu pa optimalisá mi propio pensamentunan, sentimentunan, akshonnan i mi mes bida?
- Ta mi deseo di mas grandi pa karga mi mes responsabilidat òf mi ke un otro hende òf algu otro karga responsabilidat pa mi?
- Kiko mi tin mester di otro ku mi no por duna mi mes?
- Kua ta e mihó manera pa biba ku esaki?
TUMA TEMPU PA NOTA KIKO SEGUN ABO, BO POR BIBA KUNÉ, KU OTRONAN I KU E MUNDU RONDÓ DI BO.
Mi ta bon E motibunan pakiko mi ta kere ku mi ta bon:
Mi ta bon E bentahanan di mas grandi di esaki ta:
- Kua ta e akshonnan pa mi mustra e mihó ami?
- Kua ta e mihó akshonnan pa solushoná problema?
Skohe konsientemente pa pensamentu optimal na kada momentu oportuno i sigui koutelosamente bo progreso. Komprometé bo mes pa bo remplasá bo pensamentu i kreënshanan sentral pa otro ideanan sentral optimal.
Nota algun pregunta mental ku bo por hasi bo mes si bo ke siña pensa optimal konsekutivamente.
- Kiko ta mas importante pa mi mes?
- Den kiko mi mester kere i kua pensamentu mi mester tin, kua pasonan mi mester tuma konsientemente pa realisá loke ta importante p’ami?
- Kon mi por ta sigur ku e pensamentunan aki ta hopi bentahoso pa mi?
- Kua ta e mihó manera pa eliminá opstákulo for di kaminda, ku no ta kuadra ku mi manera nobo di pensa?
- Kuantu di mi aktividatnan aktual ta bálido ainda pa mi manera optimal nobo di pensa?
Algun ehèmpel di akshon/paso optimal ta lo siguiente:
- Pensa riba e ultimo biaha ku bo a sinti bo un víktima di un otro persona.
- Kiko bo tabata ke di e persona, loke bo no por duna bo mes?
- Saka un ponensia úniko optimal for di e lista aki bou ku ta korespondé na e krítika ku bo ta haña di otronan. Skirbi esaki riba un papel i us’é den situashonnan ku bo por antisipá krítika fuerte.
- Skirbi awor pa bo mes kiko lo bo a hasi si bo no tabatin mièdu di krítika.
- Para ketu i studia kua ta e mihó akshon pa surpasá bo miedu.
- EHÈMPELNAN DI PONENSIANAN OPTIMAL
- Loke mas mi ta apresiá di un amigo/partner ta___________________________
- E mayor balor ku mi ta duna na mi karera profeshonal ta__________________
- Loke mas mi ta apresiá den mi bida spiritual ta__________________________
- Loke mas mi ta apresiá na mi kurpa ta________________________________
- Loke mas mi ta apresiá di mi memoria ta _____________________________
- Loke mas mi ta apresiá di mi bida ta_________________________________
- Loke mas mi ta apresiá ora mi ta den naturalesa ta______________________
- Loke mas mi ta apresiá di e lunanan di aña ta__________________________
- Loke mas mi ta apresiá di mi kas ta__________________________________
- ENKUESTA PA FIHA E GRADO DI BALOR PROPIO I PA FIHA BO METANAN
Kon por midi bo balor propio I bo metanan?
- LESAMENTU DI BO SKOR
Konta tur skor huntu pa bo haña sa bo skor final.
- Un skor di entre 70-75 ta nifiká, ku ya bo ta aplikando bo pensamentu optimal konsientemente.
- Un skor di entre 46-70 ta nifiká ku bo metanan i bo balor propio ta bon, pero ku ainda bo no a alkansá lo mihó pa bo den bida.
- Un skor di entre 16-45 ta nifiká ku bo balor propio i bo metanan ta mediokre i ku bo ta duda ku bo ta dil na e mihó manera ku bo konosementu, abilidatnan i bo talentonan.
- Un skor di entre 0-15 ta nifiká ku bo balor propio I bo metanan ta bou di nivel.
- YUDA OPTIMALISÁ BO KOMUNIKASHON KU OTRONAN
Den un komunikashon optimal hende ta tene kuenta ku otronan su metanan i ta negoshá pa haña ganashi mutuo!
Un barera grandi pa komunikashon optimal ta falta di konsenshi di nos propio limitashonnan, sentimentunan, kreënsha i espektativanan.
Ta semper difísil pa komprondé un otro si bo mes no ta komprondé bo mes.
Aki ta sigui algun ehèmpel di opstákulo ku ta blòkia komunikashon optimal ku un otro persona.
- Falta di vokabulario ta nifiká hopi bes ku bo tin problema pa komuniká den un lenguahe sano i komprendibel
- Bareranan sikológiko ta pone ku bo no tin kontakto visual i ku no por skucha otro.
- Interes egoïsmo ta pone ku bo no ta preokupá ku e otro, pero sí den bo mes intenshonnan i propio ganashi
- Trata di dominá e otro pa medio di krítika, menasa i prehuisio
Komunikashon optimal tin kontakto mutuo komo meta i ta trata di ta bo MIHÓ AMI. Un kontakto optimal ku un otro ta ofresé un ambiente di seguridat pa tur pensamentu i pa tur sentiment ku otro por kompartí ku bo. Ora ta trata di kontakto optimal ta tene kuenta ku sentimentunan, motibunan di un otro i ta sòru tambe pa un konekshon di probecho di tur dos banda.
Kuater pregunta optimal pa fomentá komunikashon optimal ta:
- Ami ta dunando e otro persona atenshon kompletu?
Ku otro palabra, mi ta sòru pa un ambiente ku por distrahí òf ku ta yen di zonidu? Mi ta keda wak e persona yen di atenshon i mi ta sòru di tin kontakto di wowo?
- Mi ta mustra e persona ku mi ta interesá?
Ku otro palabra mi ta hasi pregunta habrí i sinsero manera: Kon esaki a pasa? Unda? Pakiko? Ki ora? Mi ta sòru pa mi no interumpí e persona?
- Mi ta buska komprenshon mutuo?
Ku otro palabra, mi ta sòru pa no husga e otro persona i mi ta hasi pregunta pa sigurá ku mi ta komprendé e otro bon i no interpretá loke e ta bisa malu?
- Mi ta inspirá e otro na okashonnan i desishonnan optimal?
Ku otro palabra, mi ta hasi e mihó preguntanan pa mi haña kontestanan optimal? Mi ta skucha e mihó kontestanan?
Mas o menos 85% di nos komunikashon ta non-verbal i segun ekspertonan di komunikashon, komunikashon non-verbal ta e fuente mas konfiabel di komunikashon di e persona su emoshonnan. Mensahenan non-verbal ta eksponé sintimentunan profundo di hende.
14.SOLUSHONÁ KONFLIKTO DI MANERA OPTIMAL
Si bo rekonosé un konflikto i bo ke solushon’é di un manera optimal, anto e ora ei lo bo mester minimalisá e diferenshanan entre e personanan i optimalisá e komprenshon mutuo.
Ora ta solushoná konflikto mester tin disponibilidat pa solushoná serka esnan ku ta relashoná ku esaki. Lo bo por apliká e plan di shete paso ku ta sigui aki bou pa haña e mihó solushonnan pa e konflikto.
Paso 1. Definí e konflikto manera kla.
- TA UN KONFLIKTO EMOSHONAL ?
- TA UN KONFLIKTO di nesesidatnan ku por ta distinto di otro?
- TA UN KONFLIKTO DI BALOR?
Si ta un konflikto di emoshon manera Lrabia, miedu, deskonfiansa, ets, ta kasi imposibel pa usa un solushon rashonal mesora. Ora emoshonnan ta haltu no kuminsá mesora ku SOLUSHON DJE PROBLEMA,pero usa e siguiente strategía:
- Skucha aktivamente(parafrasá, hasi pregunta, usa empatía pa komprondé tantu loke e persona ta bisa i e kontenido di e problema;
- Si ta un konflikto di nesesidatnan ku ta distinto usa un situashon di ‘WIN-WIN’ den kua tur dos personanan por sali ganá
- Si ta un konflikto di BALORNAN ku ta distinto na otro, (por ehèmpel un otro religion i su balornan, polítika,’ issue’-nan ku ta di un índole sosial i otro pensamentunan fuerte tokante loke ta bon i malu, SKUCHA KONSTRUKTIVAMENTE E PUNTO DI BISTA DJE PERSONA, pero NO TRATA DI KAMBIA E PERSONA PA BAI TUMA BO PUNTO DI BISTA.
Pues, no trata di persuasí e persona pa e kambia su pensamentunan.
Den tur tres kaso ta konta :
- Analisá e kousa di e problema òf konflikto
- Definí e meta pa e solushon
- Tuma desishonnan riba tur informashon rondó di dje ku ta nesesario
- Koöperá ku e partidonan pa krea opshonnan positivo
- Evaluá e opshonnan den lus di informashon ku bo a kompilá
- Negoshá ku e partidonan (tuma e mihó desishon ku por ofresé otro)
- Skohe un fecha pa ‘follow-up’
15. TÈST BO MES PA FIHA KON OPTIMAL BO KOMUNIKASHON TA
- 16. EHERSISIONAN DEN SIÑA PENSA OPTIMALMENTE
- KIKO OPTIMAL TA NIFIKÁ PA MI?
- Mi koló favorito ta___________________________
- Mi abilidat físiko mas atraktivo ta______________________
- Mi ta mustra mihó ora________________________________
- Mi artista favorito ta_________________________________
- E sonido den naturalesa ku mi ta apresiá mas ta____________________
- E muzik favorito ta________________________________________
- E espektákulo mas grasioso ku mi a eksperenshá ta________________
- E kantante ku segun mi tin e bos mas plasentero ta_______________
- E persona mas grasioso ku mi konosé ta________________________
- E stul mas kómodo den mi kas ta_____________________________
- Mi ta sintimi mihó ora______________________________________
- E fakansi ku mi ta kòrda komo esun mas plasentero ta___________
- Mi kuminda favorito ta______________________________________
- Si ta trata di amistat mi mihó kontribushon ta___________________
- Loke mi ta apresiá mas di mi amigo/amiga ta_____________________
- Mi por optimalisá mi relashon ku mi partner ora________________
- Mi fantasia mas grandi ta____________________________________
- Mi por optimalisá mi entrada e aña aki si mi_______________
- E mihó manera pa optimalisá mi karera profeshonal e aña aki ta____
- E mihó opshon ku mi por tuma awe pa alkansá mi meta
mas importante ta__________________________________________________
- MENSHONÁ 5 pregunta ku lo bo por kuminsá kada dia kuné
1.________________________________________________________
2.________________________________________________________
3.________________________________________________________
4.________________________________________________________
5.________________________________________________________
- KON BO TA BALORÁ I BO TA SKOR BO MES?
- BO PUNTONAN FUERTE TA_____________________________________
- BO MES?__________________________________________________
- BO PUNTONAN DÉBIL TA________________________________________
- E PROSESO PA OPTIMALISÁ BO PUNTONAN MENOS FUERTE ta:
- E PROSESO PA OPTIMALISÁ BO PUNTONAN FUERTE ta:
- KON BO TA IDENTIFIKÁ BO METANAN DI BIDA?
- Kiko mi ta preokupá mas pe?
- Ken òf kiko mi ta stima mas?
- Na kiko mi ta relashoná mi mes mas?
- Kiko ta mi prinsipionan?
- Ki ora mi ta funshoná mihó?
- Kiko ta dunami e mihó sentimentunan di importansia den mi bida?
- Kiko sigur lo mi ke?
- Kiko ta loke mas mi ta anhelá?
- Di kua aktividat mi ta gosa mas?
- Kiko ta e tres kosnan den bida ku mi ta duna mas balor?
- Kiko ta mi tres ambishonnan mas importante den bida?
- Si mi tin un aña so mas di bida, kon lo mi pasa e aña ei?
- Kon mi ke pa nan rekordámi?
- Kon lo mi biba si mi tabatin tur plaka ku lo mi tabata ke?
- Si bo ke tin e dia mas dushi, kon lo bo pas’é?
- Kon bo mihó medio ambiente lo ta?
- Riba kua meta lo mi konsentrá si mi ta sigur ku lo mi no faya tòg?
- Kiko ta e loke ta mas dushi ku lo me ke alkansá?
- KON BO TA IDENTIFIKÁ BO METANAN DI KARERA PROFESHONAL?
- Kua ta mi partinan fuerte?
- Kua ta mi talentonan?
- Kiko ta hasimi felis, ta yenami di goso?
- Kiko mi gusta hasi?
- Den kiko mi ta mas interesá?
- Kua ta e forma mas grandi den kua mi ta duna un kontribushon na otronan?
- Kua ta e organisashon ku mi ke sirbi mihó?
- Den kua organisashon mi ta pas mihó?
- Kua ta mi metanan di mi karera profeshonal?
F.SIÑA HASI PREGUNTA OPTIMAL
Preguntanal optimal “ken”
- Ken ta esun mas importante den mi bida?
- Ken mi ta konfia mas ku otro hende?
- Ken ta e persona mas konfiabel den mi bida?
- Ken mi ta atmirá mas?
- Ku ken mi ta pasa mas agradabel?
- Ken mi ta respetá mas?
- Ken ta dunami e oportunidat mas grandi pa krese tantu personalmente komo den mi profeshonalidat?
- PREGUNTANAN OPTIMAL ‘kiko’
- Kiko ta mi fuente di inspirashon mas grandi?
- Kiko ta sumamente importante p’ami?
- Kiko ta sumamente importante pa e hendenan ku ta importante pa mi?
- Kiko ta e bentahanan ku mi ta optené si mi tuma e mihó akshonnan pa alkansá e loke ta mas importante den mi bida?
- Kiko ta e mas importante pa tur hende ku tin kompromiso?
- PREGUNTANAN IMPORTANTE ‘kon’
- Kon mi por saka lo máksimo for di e momento aki?
- Kon mi por funshoná mihó?
- Kon mi por saka lo mihó di mi bida?
- Kon mi por sostené mihó e hendenan ku ta importante pa mi?
- Kon mi por hiba un bida optimal?
- Kon mi por usa pensa optimal frekuentemente?
- PREGUNTANAN IMPORTANTE ‘ki ora’
- Ki ora mi ta gradesidu?
- Ki ora mi ta sintimi inspirá?
- Ki ora mi ta alegre?
- Ki ora mi ta funshoná optimal?
- Ki ora mi ta stima un persona?
- PREGUNTANAN OPTIMAL ‘PAKIKO’
- Pakiko ta mi bentaha di mas grandi pa aseptá e momento aktual?
- Pa kiko ta den mi propio bentaha pa aseptá mi sintimentunan?
- Pakiko ta den mi propio bentaha pa tene kuenta ku mi fayonan?
- Pakiko ta den mi propio bentaha pa stima mi mes i ta stima bida?
- Pakiko ta den mi propio bentaha pa ta mas felis?
- Pakiko e momento aki ta e mihó momento?
- HASI PREGUNTA OPTIMAL TOKANTE MI PROPIO AMI
- Mi ta meresé di haña lo mihó den mi bida?
- Mi ta duna mi mes loke mi ke realmente i mi ta sinti ku mi meresé esei tambe?
- Mi por kumpli ku mi nesesidatnan mas importante?
- Mi ta usa pensamentu optimal konsistentemente pa saka lo mihó pa mi bida?
- Kiko mi ta atmirá mas di mi mes?
- Kiko ta mi abilidatnan balioso?
- Kiko ta mi partinan mas fuerte?
- Kiko ta mi kustumbernan mas produktivo?
- Kiko mi ta atmirá mas di mi mes?
- Pakiko mi ta agradesido den mi bida?
- HASI PREGUNTA OPTIMAL NA E MOMENTO AKI
- Kiko ta pasando den mi awor aki?
- Mi ta aseptá e realidat di e momento aki òf mi ta duna resistensia na dje?
- Kon mi por saka lo maksimo for di e momentu aki?
- Kon ta e uso mas inteligente di mi tempu?
- Kiko ta e mihó akshon ku mi por tuma awor?
- PREGUNTANAN OPTIMAL DURANTE E SIMAN AKI
- Kiko ta mi prioridatnan mas haltu e siman aki?
- Kiko ta e mihó akshonnan ku mi por tuma pa realisá mi prioridatnan?
- Kon mi por pasa kada dia di un forma mas plasentero?
- Kiko ta e mihó kos ku mi por hasi pa ta mas felis?
- Kon mi por funshoná mihó?
- Kon mi por biba mas felis posibel?
- Kon mi por motivá otronan pa nan funshoná mihó?
KORSOU, 14 di Yüni 2017
Pa Kualke pregunta, sugerensha:
ariandabloem@gmail.com


c: text/html

text:
Rito i kustumbernan relashoná ku morto den tempu di katibu
Seri di Herensia Kultural
Ounke tin masha poko dokumentashon di kon nos desendientenan di Afrika ku a yega akibanda komo katibu tabata eksperensha morto i tur loke ta asosiá ku esaki, tog por haña un bon idea di esaki si konsulta trabounan investigativo di entre otro Pader Paul Brenneker , dòktòr Harry Hoetink i Ellis Juliana pa loke ta e islanan antiano, pero tambe trabounan di entre otro e investigado norteamerikano, Gordon Lewis, kende a dokumentá e aspekto aki despues di a investigá bida di katibunan na plantashonnan grandi di entre otro North Carolina, Merka. Banda di esei, mitologia di kreashon i bida di kasi tur e kulturanan afrikano for di kua hendenan a yega aki banda komo katibu ta duna un indikashon irefutabel ku pa e afrikano, morto no ta fin di bida. Al kontrario. Morto ta nada otro komo un “akshon” di bida ku ta kombertí un forma di bida den un otro. Pues, morto no ta motibu di tristesa. Morto ta kos di selebrá.
Sinembargo, sklabitut a nifiká pa e katibu un kambio drástiko den e manera ku e ta mira bida i tambe morto. E horornan di bida den koutiverio i trabou forsa, kombina ku e prohibishon total pa e afrikano práktika su kreenshanan, a pone ku morto a bira pa e afrikano mas bien un “eskapada” en bes di un motibu di selebrashon.
Suisidio
Si den mayoria kultura di paisnan afrikano bou di desierto Sahara, suisidio tabata tabú, por mira ku horornan di sklabitut a pone e afrikano kambia su pensamentunan tokante kitamentu di su propio bida di un forma radikal. Tin vários reportahe di biahanan pa kue katibu na Afrika skibi dor di skribientenan bord’i e barkunan aki ta deskribí intentonan masivo di suisidio bou di afrikanonan ku nan a kaptura. Esaki tantu na tera komo na momentu di krusa oséano Atlántiko. Miles di katibu a mira suisidio komo e úniko forma pa skapa di e miseria i horor di bida komo katibu. Wèlga di hamber, horkamentu, venenamentu i tiramentu di kurpa for di barku riba laman ganchu tabata entre e formanan ku afrikanonan kaptura tabata pone un fin na nan bida. Tabata dera esnan ku a kita nan propio bida dor di bebe venenu of di otro forma durante nan estadia den un depósito di katibu, sin ningun rito religioso of spiritual. Tabata tira e kurpanan na laman ganchu òf tabata dera den grafnan komun, sin ningun markashon ku ei tin hende dera
Direkshon ost
Tantu Gordon Lewis, den su deskripshon di ritonan di entiero na plantashonnan na North Carolina, komo dòkter Johan Hartog, Pater Brenneker i Elis Juliana ta koinsidi den nan trabounan investigativo ku ora un katibu muri na un plantashon, den mayoria kaso e doño di plantashi tabata duna permit pa esnan yega di esun ku a fayesé, hib’é dera na sitio alehá for di e plantashon. Ounke mayoria doño di plantashon tabatin nan luga konsakra pa dera miembronan di famia òf otronan yega na e famia, tog tabata ekstriktamente prohibi pa dera katibu den mesun sementerio òf sitio ku doñonan di plantashi. Pater Brenneker ta menshoná den su buki “Curacaoensia” ku ora un katibu muri, esnan yegá n’e ta karg’é bou di kanto i hibe na un sitio alehá for di e plantashi. Einan tabata tuma lugá algun ritual i tabata hinka e kurpa den un buraku ku a koba den tera i bou di kanto i toka di tambú tabata efektuá e ritonan funeral korespondiente na e kultura i kreensha di e katibu ku a muri. Gordon Lewis ta hasi menshon di e echo ku tabata un kustumber pa dera katibunan di e kultura Mande ku nan kabes den direkshon ost. Esaki por tin di haber ku e echo ku e kultura aki, ya for di siglo 15 a bini den kontakto ku e religion Islamita, ku manera ta konosí ta preskribí pa dera su kreyentenan ku nan kabes mustrando den direkshon ost, o sea den direkshon di e siudat santu, Mekka.
Palu di Sia
Pater Brenneker ta hasi menshon di e echo ku tabata un kustumber serka katibunan di Kòrsou, pa riba e graf den tera di nan di nan difuntunan, planta un brasa di Palu di Sia. Tabata usa Palu di Sia pasobra ta konosí ku hinkando un brasa di e palu aki den tera, e ta krese i bira un palu grandi ku ta duna masha hopi sombra. Esaki ta korespondé na e konsepto spiritual pan-afrikano, ku morto ta kontinuashon di bida. E Palu di Sia, kresiendo i dunando sombra despues, ta simbolisá e eternidat di alma di e defuntu. Ta remarkabel e kantidat grandi di Palu di Sia na dos sitio na Kòrsou unda tabata konosí ku tabatin depósito di katibu, Negro Pont (unda awe Emmastad ta situa) i Sòrsaka. Otro kustumber ku tambe Gordon Lewis a topa tabata esun di dera katibunan ku muri ku kosnan di laman, manera piedra, koral i kokolishi. Segun Lewis, tabata prinsipalmente katibunan prosedente di e region di kosta di Angola ku tabata práktika e kustumber aki. Komo splikashon nan tabata bisa, “di laman nos a bini, di laman nos ta bai”. Ku esaki referiendo na e echo ku nan a yega nan destinashon via laman i lo bai nan destinashon final, esta e mundu invisibel ideal ku kongolesnan tabata yama Mpemba Kongo, tambe travesando laman.
Fuente
Curacaoensia, Pader Paul Brenneker, 1961
Het patroon van de oude Curacaose Samenleving, Dr. Harrie Hoetink, 1987
Slave burial rites and customs in North Carolina Plantations, Gordon K. Lewis
Teksto: Bob Harms Portret: NAAM

robotstxt: allowed

filter: keep


text:
Homenahe na nos héroenan kultural: Pader Paul Brenneker i Elis Juliana
Seri di Herensia Kultural
Esaki ta sosodé via un eksposishon Altá di Kòrsou, ku e altánan prinsipal di Kòrsou, un publikashon Altá i Santunan di Kòrsou i inougurashon di un plachi di nòmber na nan honor den patio di e edifisio kaminda NAAM ta establesé, konosí komo leeszaal bieu.
Paul Brenneker, un pader katóliko pashoná, di e Órden di San Domíniko, nasí 7 di mei 1912 na Limburg, a laga un herensia enorme atras: mas di shen publikashon, prenchi, portrèt, poesia, un kolekshon ekstenso ku kanto i kuenta grabá, i míles di artefakto, ku huntu ku su amigu Elis Julana nan a kolekshoná for di añanan sinkuenta na Kòrsou, Boneiru, Aruba, St. Maarten, St. Eustatius i Saba. E publikashonnan manera Lekete Minawa (1958) Benta – oude liederen – (1959), Curaçaoensia – volkskundige aantekeningen over Curaçao (1961), Brua (1966), i e dies tomonan di Sambubu (1969 – 1975) ta duna akseso direkto na fuentenan pa investigashon mas detayá. Informashon tokante desaroyo di por ehèmpel ‘guene’ komo prekursor di papiamentu, religion popular i resistensia kontra sklabitut. Ta material pa kobra inspirashon pa trabou artístiko manera músikonan manera Angel Salsbach i Etzel Provence a hasi na dékada sesenta, siguí pa Ronchi Matthew te Izaline Calister pa krea Jazz di Kòrsou. Brenneker a kombiná su amor pa kultura lokal ku amor pa próhimo, loke el a hasi duradero via e fundashon pa hende sin kas (Stichting Kas Pa nos Tur) i pa hende sin pan (Stichting Pam Pa mi Ruman).
Elis Juliana a nase dia 8 di ougùstùs 1927 na Nieuw Nederland, entre Oranjestraat i Penstraat. Ta tempu ku Shell a buska trahadó den henter region Karibe trese Kòrsou. Radio a hasi su entrada, farándula i bida di klup tabata masha frekuente. Ora e hóben Juliana a hañ’é konfrontá ku e kambionan di tempu moderno, el a bai buska pa rekonosé su identidat. Su propio identidat i esun di pueblo kurasoleño. El a kuminsá komo deklamadó. Bien pronto el a desaroyá komo un artista di hopi talento, – poeta, kontadó di kuenta, pintor, eskultor i skirbidó di kuenta – , pero el a subi tambe e berea di investigadó di kultura propio. Loke a kuminsá komo kuriosidat i pa haña inspirashon pa skirbi kuenta i resitá, a krese bira pashon: bishitá hende grandi komo fuente di informashon i saber. Na kaminda el a topa ku Paul Brenneker. Nan base kultural diferente – un chabalitu di pueblo di Kòrsou i un pader di Limburg – , a komplementá otro ekselentemente den e trabou etnográfiko akí. Elis Juliana por ta orguyoso di un lista di mas ku 50 publikashon, entre kua su promé kolekshon di poesia Flor di datu, su kuentanan manera Wazo riba ròndu (1967, 1981, 1988), Guia Etnológiko I, II, III i su filosofia den OPI I, II, III, IV, Organisashon Planifikashon Independensia, (1979, 1980, 1983, 1988).
E gran mérito di e investigashon di Brenneker i Juliana ta ku nan a dokumentá sistemátikamente e kultura di e añanan promé ku i durante modernisashon na siglo binti. Nan a kolekshoná un tesoro iremplasabel na informashon ku un enorme kantidat di dato di historia oral, pero tambe hopi opheto, komo testimonio di materia kultural. E ophetonan ta varia di opheto di uso pa kas, dokumento, opheto religioso te instrumentonan musikal i arte. E kolekshon mes a pasa ofisialmente pa Fundashon NAAM na 2001. Un parti representativo ta ekshibí na Curaçaosch Museum i Museo Tula i for di 17 di sèptèmber 2009 te 12 di febrüari 2010 den e eksposishon Altá di Kòrsou, na NAAM.
Loke te ainda no a haña sufisiente atenshon ta e kolekshon úniko di 1400 kantika, muzik i kuenta ku Brenneker i Elis Juliana a kolekshoná na dékada sinkuenta durante seis aña ku nan propio forsa i ku masha hopi dedikashon i ku na 1975 nan a traspasá pa Fundashon Zíkinza, i ku despues a keda wardá na Centraal Historisch Archief e tempu ei na Roodeweg. Angel Salsbach, e persona ku a tuma inisiativa i sekretario di Fundashon Zínkinza, a rekordá nan trabou dia e sentro di dokumentashon Zíkinza a habri na 1975 asina akí: “Seis aña largu Elis i Brenneker a kana ku aparatonan primitivo, riba nan mes forsa sin medionan finansiero nesesario i kolektá e herensha kultural di e masa di pueblo Antiano ku tantu a wòrdu kritiká den “Del Curaçao que se va”.
E promé kontako tabata ku Iya di Wanota ku e tempu ei, esta mas ku 10 aña pasá, tabatin 80 aña di edat. Mulando su maishi chikitu riba un piedra el a kanta e promé kantika “Zuntan, zuntan zun klintan”. Despues a tumba pa Seru Fortuna i otro lugánan na Kòrsou i Boneiru. E kamindanan tabata kamindanan di problema, pasobra ta kon ta kanta un kantika di rema boto, planta maishi, kap palu, koba buraku sintá den un stul di zoya den kas o riba un banki pariba di kas? Hopi biaha un pal’i basora ku a funshoná komo rema, chapi o piki a sirbi komo yabi pa habri porta di kanto. Pero hopi biaha tambe mester a bai kas i bolbe bèk despues ora machi o pachi su kurpa tin mas grasia.” (den: na Apertura di Sentro di Dokumentashon Zikinza”. Angel Salsbach, 7 di februari 1975)
Teksto: Ieteke ‘Inchi’ Witteveen (NAAM), ilustrashon: Philip ‘Fifi’ Rademaker/NAAM, portrèt: Prince Victor


text:
Willemstad - Awe 8 di ougustus 2017, Parlamento a trata e punto di agènda: Produktonan kaduká, (espesialmente karni, den diferente supermerkado i establesimentu aki na Kòrsou i sanshonnan ku ta keda duná pa no kumplimentuku lei) Un tópiko, ku sigur a hala masha hopi atenshon di nos di Frakshon di MAN i Pueblo di Kòrsou kompletu.
E tempu ku e tópiko aki tabata den su momentu "piek", nan a asta traha un tambú riba e tópiko yamá “Kiko Awor?”. Esaki ta demostrá e efekto ku e problemátika aki tabata tin den tur hogar i den komunidat.
Nos sa ku kòntròlnan a sigui i e situashon ta aparentá di ta bou di kòntròl. Pero manera e nòmber di e tambú mes ta bisa, e Parlamentario a puntra Ministernan, "Kiko Awor”?
Kon ta bai protehá e konsumido mihó i evitá pa e tipo di situashonnan aki pasa den futuro?
Kon e siudadano ku ta drenta e toko i kumpra produkto, manera por ehèmpel, keshi kortá, sin fecha di vense, si e ta bon si òf no?
Nos sa ku tin un “Warenlandsverordening”1997 ku tei netamente pa protehá e konsumidó
Pero kon esaki ta funshoná realmente den práktika?
Paso nos sa ku tin kòntròl i a sigui ku kòntròl, pero ta importante pa esaki bai na un manera responsabel ( i perkurá ku no tin ripitishon di inkumplimentu ku lei. Kaminda faya ku lei duna e sanshonnan). Mas aleu e Parlamentario a puntra si tin un pròtòkol pa hasi e kòntrolnan aki i kon frekuente ta hasi kòntròl?
A surgi hopi konfushon tambe den komunidat si e produktonan tabata dañٔá si òf nò. Konfushon tokante fecha di vense etc.
No ta mihó sali den publisidat ora ta 100% sigur di algu pa no krea pániko?
Rozendal a indiká ku ounke ku a trata e tópiko produktonan kaduká, e a para ketu tambe na un aspekto mes importante, ku ta konsientisashon di nos pueblo tokante e tipo di produktonan ku nan ta kome i bebe tur dia. No ta solamente produkto òf karni kaduká so por hasi daño na nos salú sino tambe produktonan manera (ekseso di) salu, (ekseso di) suku, trans fat/ vèt, pa menshoná algun.
Den e kuadro ei e Parlamentario a puntra Minister di Salubridat tambe banda di Fundashon pa Konsumidó, kua instansia mas ta konsientisá e konsumidó riba partikularmente produktonan alimentisio i su posibel efektonan riba salú di hende?
Kiko konkretamente ta keda hasí pa konsientisá siudadanonan riba e efekto di produktonan manera suku, salu, trans fat, riba nan salú?
E a duna komo èhèmpel kon tambe por konsientisá e konsumidó i komunidat.
Hopi aña pasá, a bini riba paki di sigaria un etiket ta bisa: Roken is Dodelijk (na Hulanda) i na Merka tin un Surgeon Warning ku ta bisa: “Smoking causes lung cancer, heart desease, Emphysema (emfesima) and may complicate pregnancy”
World Health Organization a ratifiká na 2003 e uso di e “warning sign” aki riba paki di sigaria.
NA 2009 a hasi un estudio ku ta prueba ku e warning sign aki a pone hende ta mas konsiente di e peligernan.
Rozendal a puntra den e kuadro aki si
a yega di konsiderá pone un atvertensha asinaki, por èhèmpel, den rèki di supermerkado kaminda tin produktonan ku ta kontené hopi suku òf salu?
Kaminda ta pone por èhèmpel: “Suku por kousa diabetisi” òf “Salu por kousa preshon haltu”
Rozendal ta di opinion ku sigur ku banda di kòntròl i sanshon di un banda, mester hasi muchu mas na konsientisashon di otro banda i asina prevení malesanan i gastunan haltu den salubridat aki na Kòrsou.
Mester hasi tur posibel pa protehá e konsumido pero mi ta kere sigur ku e konsumidó tambe por tuma un ròl den esaki dor di kontrolá fechanan di
produktonan, raportá, kontrolá kiko e ta kome i hiba un bida mas saludabel.


text:
Kico bo mes por haci pa recobra bo salud?
Aruba tin un cuido di salud bon regla. Tur hende tin acceso na un dokter di cas y via un carta di dje (verwijsbrief) na e specialistanan. Tambe nan tin acceso na un hospital moderno.
Henter nos comunidad ta responsabel pa mantene e sistema di cuido medico aki, pa asina garantisa su existencia,su calidad y su desaroyo continuo den futuro. Cada ciudadano ta contribui na e sistema di cuido medico, pesey como ciudadano ta importante pa bo haci uzo di dje conscientemente.
Cada adulto ta responsabel pa su propio salud. E mayornan ta responsabel pa salud di nan yiunan. Den bida nos a pifia con nos por cuida nos salud cu varios custumber y medida crioyo, esta loke nos conoce tambe como remedi di cas.
Si nos ta sinti cu nos tin algo cu un dokter por trata miho, anto e ora ey nos tin cu bay nos dokter di cas. Tambe ora nos no sa kico pa haci, nos por dicidi di busca conseho cerca nos dokter di cas.
Realmente hopi hende sa trata varios keho y sintoma sin acudi na un dokter. Esaki nos ta yama cuido propio (na Ingles self care y na Hulandes zelfzorg). Cuido propio tambe ta encera 'e habilidad pa dicidi na cua momento bo mester bay dokter'.
E buki aki kier promove cuido propio.
Den e buki aki tin informacion valioso pa un cantidad di sintoma y malesa comun, pa asina por scoge e opcion mas adecuado for di nan.
Tin conseho:
1. Con pa reconoce e señalnan di e molester- y malesanan mas comun;
2. Tocante kico abo mes por haci pa alivia esakinan;
3. Ki ora ta consehabel pa busca ayudo di bo dokter di cas.
Ora den e buki aki tin skirbi "Tuma contacto cu bo dokter di cas", esey kiermen: comunica cu bo dokter di cas na su consultorio.
Ora den e buki aki tin skirbi 'Tuma contacto cu bo dokter di cas inmediatamente", esey kier men: no vacila, acudi mesora na bo dokter di cas of e dokter na warda si esaki ta den oranan anochi of den weekend.


text:
ORANJESTAD (AAN): Durante e Team Palm Beach ta patruya, nan a atende e hoben A.F. naci na Venezuela di 19 aña y el a declara di ta na Aruba hunto cu su amiga P.W. di 19 aña naci na Canada pa vacacion y un rato prome nan ta cana den Schotlandstraat bayendo pabao.
Na un momento dado A.F. a ripara cu un homber desconoci ta sigui nan na un distancia y yegando altura di Caribbean Overseas A.F. a sinti un man cu ta mishi cu su curpa atras.
A.F. a reacciona mesora y a constata cu ta te tipo cu ta canando na un distancia nan tras y e denunciante a basha grito di yudanza y e tipo desconoci a core bay direccion zuid. Mientras A.F. y su amiga a core bay direccion di Ling and Sons pa pidi yudanza.
A.F. a suministra descripcion di e homber color bruin scur, postura normal, alrededor di 1.60 meter halto e ta bisti cu carson proto largo cu strepi vertical den dje y su camisa ta preto.
Relaciona cu e descripcion, polis a core den area sin a logra localiza e tipo y locual ta A.F y su amiga P.W. pa nan seguridad polis a baha nan na cas. Mientras a pone departamento di JZP na altura di e caso.


text:
Den e contexto di contenido di carta di CAft:
ORANJESTAD (AAN) – Tocante e observacion di CAft den su carta pa gobierno, den cual ta identifica algun belasting cu ta keda atras, den conferencia di prensa Minister Xiomara Ruiz-Maduro a duna su comentario.
E dignatario a indica cu di cada informacion cu gobierno a haya for di Departamento di Impuesto, ta mustra cu e entrada total tin un adelanto di 13.5 miyon florin, si compara esaki cu locual a wordo realiza na aña 2017.
CAft ta uza e cifranan cu ta wordo presupuesta, pero mester duna honor na e berdad y wak loke a wordo realiza y no solamente loke a wordo presupuesta, segun e dignatario a subraya y esey ta e adelanto cu el a menciona.
Na e momentonan aki entrada di belasting ta 48% cu ta bon mirando cu nos ta un tiki mas leu cu mitad di aña y yegando na e target aki, segun e mandatario.
Minister Ruiz-Maduro a expresa cu pesey, gobierno no ta compronde pakico CAft ta expresa su mes cu entradanan ta kedando hopi atras, pasobra si esakinan ta na 48% caba, si tin un adelanto di 13.7 miyon compara cu 2017, ora ey nan conclusion mester ta un tiki mas balansa.
WINSTBELASTING:
Encuanto winstbelasting, esaki den su totalidad ta cana atras cu 6.3 miyon. Aki e mandatario a informa cu winstbelasting a conoce un cambio drastico na aña 2015, unda a cambia e sistema di cobra.
“Den e caso aki e ta voldoening op aangifte system: prome, antes y despues cu bo haye bo ta paga. Aworaki bo ta paga adelanta loke bo ta premira caba cu bo lo tin di bay paga. Esaki ta un cambio diferente, y cune ta bin dos momento den aña cu bo ta paga esaki. Esaki ta na Mei y na November”, e dignatario a declara.
Pesey, e mandatario no ta haya corecto pa señala cu e entrada di winstbelasting, durante e prome mitad di aña, ta indicativo cu e ta kedando atras, pasobra tin un momento na November, cu tambe e pagonan ta wordo haci y esaki a wordo splica na CAft, pero nan ta keda den otro punto di salida; e ta nan opinion, pero esaki ta nos realidad.
GRONDBELASTING:
Tocante e impuesto aki e mandatario a menciona cu tin algun carta di obhecion, cu ta sumanan grandi y aki ainda mester bin un aclaracion di kico ta bira e cobranzanan aki, cu tanten e no keda cla e cliente no ta pague.
IMPUESTO PLACHI DI NUMBER:
E servicio aki a keda atras cu 1.6 miyon florin, y aki el a indica cu pa September aworaki por mira cu 24% di e personanan cu mester cumpli cu e pago aki, no a haci esaki.
E ta un total di 17.750 number di auto cu no a wordo paga y esaki ta trece cune cu a cay atras cu 1.6 miyon. Tin un ley cu mester a drenta na vigor na 2017 y cu ta bin aworaki cu mester paga un boet y e cliente lo haya mitad di loke e tin cu paga, como multa.
Esaki no ta bay wordo aplica di manera di para e persona riba caminda, sino cu e cobranza lo yega na e persona mes na su cas. Esaki no ta algo di awor, sino un ley cu e gobierno anterior a traha y cu a pasa den Parlamento, no mas cu e no a wordo implementa y aworaki a duna chens na tur hende pa paga, pero por mira tog cu ta keda un grupo (24%) cu no ta bin paga, ni cuanto chens nan ta haya. Pa nan ta existi un cobranza (multa) cu lo yega na nan cas.
E mandatario a bisa cu tur e informacion aki CAft a haya siman pasa, kiermen, nan sa riba kico gobierno ta pensa pero nan a concentra den nan carta riba otro puntonan. No obstante, nan ta supervisa y den e siman aki tambe Parlamento lo bin cu pregunta, y gobierno lo brinda informacion.
BELASTING INDIRECTO:
Esaki ta e parti di Douane. Belasting indirecto a produci 10 miyon florin mas di impuesto, den mitad aña 2018, compara cu e mesun periodo na 2017. Esaki ta debi cu tin un subida di e cumplimento cu ley. Esaki a bin pa motibo cu tin un traspaso di control, di fisico pa administrativo, riba e riesgonan cu ta presenta.
No ta habri tur carga pero tin investigacion riba e aspecto administrativo di e cifranan y di eynan a bin casonan di invoerrechten cu no a wordo paga manera mester ta y a cobra esakinan, y e entrada ey ta bin acerca.
Tambe ta yuda cu e verificadornan a haya curso y tambe e comerciantenan tocante con pa haci e declaracion, y esey a contribui cu e cumplimento aki. A lanta tambe un “risico management team” cu tambe ta yuda pa Douane por haci su trabao mas dirigi, como tambe nan control y e boetnan administrativo tambe a wordo duna na esnan cu no a cumpli, y esaki tambe ta trece placa den caha di gobierno.
INVOERRECHTEN:
Tocante e entrada aki minister Ruiz-Maduro a splica cu loke mas placa ta genera ta e importacion di mueble pa hotel y condominio cu ta genera 3.5 miyon florin, y importacion di auto cu ta 1.8 miyon di e totalidad di 10.6 miyon di entrada extra.


text:
Aki ta san Balentin mi ta un hende ta tímida e prinsipio ma ta yalurs e amor mi no ta gusta pa kompartí ku mi homber Di karakter, varios i pasenshi. Mi ta guitara konosé un hende sinseridat, onorabel i respeta pa pone un e buki. Mi ta un hende muhé dushi i yen di amor pa duna na ku ta bai gusta pasobra ta yen di amor pa duna nan pa risibí Mucha hubileo señora pa sa di e hendenan den promé momento, i biba momentu di ta bon harmonia, kompartí di salida di e baile, di forma. Mi ta buskando un relashon sin diesdos stores, mi no ta buskando un relashon grave, un relashon ku mi premier pasa. Hola ta nobo na e lugá ta divorsiá i ta en buska pa un nobo persona ku bo por kompartí ku mi bida pa e restu di mi, mi ta buskando hendenan ku hende ta interkambiá, kompartí i deskubrí.
Ta masha activo, di traha, e deporte i ku e mama. Mi ta un hende muhé ta hopi hablador, ta content mi no ta gusta amplia di bida ta ta aktua, habri, medio m kg j. Hola Mucha africa ku encuentro na buska di konosé un hende serio, sinseridat, respeta i dispuesto pa un bida huntu den e O. Mi ta yama Manrique I aña di edat ta su so, e ta purba di un hende ku hende peace mi bida ta un muhé ku tin un karakter e rèspèt. Mi ta buskando un liña ku un hende ta critico, ta den nesesidat di un hende i un kos, naturalmente, tin un relashon grave largu stipulá, onorabel, buta un famia, mi ta guitara ta stima pasobra mi kier duna tur mi gusta e liber! No solamente e registro ta gratis, ma tur e lugá ta gratis pió. Registro d riba awor i a hasi e reunion pa forma gratis


text:
Prijsnan di oro subiendo
Oro ta di moda atrobe den e mercadonan. E metal precioso ta wordo mira cada bes mas como un di e poco refugionan solido en bista di e desaceleracion economico di Merca, particularmente meymey di e creciente expectativanan di e cortamento di tipo di banco centralnan lo no logra reactiva e economia mundial.
Despues di a keda zweef entre e prijsnan di 1350 y 1375 dollar pa ons durante e ultimo cinco añanan, e oro a kibra un record na final di luna di juni ora cu el a yega un maximo den seis aña, surpasando 1400 dollar. Actualmente e ta cotiza na 1443 dollar pa ons, y algun analista ta cuminsa pronostica cu e lo yega 1500 dollar.


text:
ORANJESTAD(AAN)—Apenas aña nobo a cuminsa, Team Thrill Walkers a reanuda training di preparacion pa “Half Marathon Aruba 2010” y despues di e super exitoso “1st United 5.5-K Fun Walk & Run di dia 10 di januari 2010, Team Thrill Walkers ta keda activo. Miami International Half Marathon 2010: E participacion na e half marathon di Miami ta den cuadro di preparacion pa ‘Aruba’s International Half Marathon’ cu ta tuma lugar dia 14 di maart 2010. Aki na Aruba, e grupo grandi di Team Thrill Walkers tambe ta sigui un schema di training como preparacion na encargo di diferente instructor.
For di Miami, Team Thrill Walkers a ricibi e grato noticia cu su canadonan a participa diasabra mainta na e “5-K Tropical Benefit Walk for the Homeless”. Compañero Thrill Walker Leon Vrolijk a sorprende den su categoria di 70 -74 aña y ta yega na prome lugar.
Mientras cu diadomingo mainta, tur compañero a completa ful e trayecto di 21.5-K di “Miami International Half Marathon” exitosamente. E respectivo tempo di cada canado ta como lo siguiente:
Luis Hunt cu un tempo di 2:16:14 ora;
Pablo Paesch cu un tempo di 2:51:00 ora y
Leon Vrolijk cu a cana den un tempo di 3:05:56 ora.
Team Thrill Walkers ta felicita su canadonan cu nan participacion na e “Miami International Half Marathon 2010”, specialmente cu e mehoracion di nan tempo personal cu a keda registra.
Mientras tanto diadomingo mainta na Aruba, e grupo grandi a tene un training di distancia largo cu a cubri tambe 21-K. Asina e canadonan ta sigui prepara intensivamente pa e grandioso “Aruba International Half Marathon 2010”.
Mas Thrill Walkers progresando den exterior:
Team Thrill Walkers tin varios canado cu a cuminsa cu e grupo, pero cu a bay residencia den exterior. Thrill Walker Marlien Colina ta un di nan, cu a bay residencia na Hulanda.
E contacto ta keda directo cu e team, pa cual motibo awe Team Thrill Walkers orguyosamente ta comparti un di e soñonan grandi di Thrill Walker Marlien, esta yega top di e montaña Kilimanjaro na Tanzania. E hecho aki a tuma lugar dia 2 di januari pa exactamente 6:30a.m.
Team Thrill Walkers ta felicita Marlien cu logro grandi di un di su soñonan. For di e propio Marlien, Team Thrill Walkers a ricibi e bunita potretnan di Marlien orguyosamente na top di Kilimanjaro na Tanzania cu e bandera di nos dushi pais Aruba, compaña cu e mensahe:
“Subi Kili tabata un soño di mucha y cuminsa train cu boso (Team Thrill Walkers) a siñami bira sportief cu mi por a haci e soño aki bira realidad. Un cordial saludo pa tur compañero di team. Marlien – “Once a Thrill Walker, Always a Thrill Walker”.
Sigur un hecho cu Team Thrill Walkers ta sinti hopi orguyo y alegria pa tur compañero di Team cu di un manera of otro, ya sea den deporte, tereno laboral of personal ta progresa.
Team Thrill Walkers ta desea na Marlien Colina, Luis Hunt, Pablo Paesch, Leon Vrolijk, como tambe coach Rudy Leysner, hopi exito cu futuro retonan.
E canadonan ta yega for di Miami, awe dialuna 1 di februari 2010 pa 7:15p.m. cu buelo di Suriname Airways.
Team Thrill Walkers ta sigui traha como promotornan di salud riba nos isla di Aruba como tambe den exterior, enfocando riba e importancia cu movecion tin pa nos salud.


text:
WILLEMSTAD: E fin di aña aki klientenan di Digicel por spera hopi promoshon interesante. Konsentrando riba entretenimentu pa henter famia Digicel su kampaña di fin di aña ta regalando su klientenan tur siman diferente premio. Un momentu ku sigur henter famia ta disfrutá, ta e paseo di kompra. Djadumingu awor Digicel i Sambil ta invitá henter famia pa drenta den ambiente di Pasku ku ambiente di aguinaldo di Los Paranderos.
Disfrutá ku henter famia!
Digicel lo ofresé kupòn (voucher) di 5 florin di deskuento na tur su klientenan, e por wòrdu usá na diferente establesementu den Sambil. E dia di ‘Digicel Sambil Discount’ lo ofresé klientenan durante henter dia deskuento na diferente establesimentu. Por usa e voucher na Kidi’s Park, Strike-Zone, Zero Gravity, Click-Zone, Oxygen, Lekker-Friet, La Espiga, Cinemark, La Dulceria, Imaxx, Candy Crush, Churro Mania, Yogen Früz, Broaster, Pizza Mia i diferente otro mas. Klientenan ku a download My Digicel App por tuma e voucher di 5 florin únikamente djadumingu awó, pero por usa esaki te ku djadumingu dia 17 di desèmber próksimo. *Tene kuenta ku no por us’é den kombinashon ku mas voucher.
Tur kliente ku a download My Digicel App riba su telefon ta risibí 1 voucher di 5 florin. E paseo di kompra di Digicel na Sambil lo konta ku diferente otro atrakshon mas. Asina por menshoná ku Digicel a pèrkurá pa muchanan por pinta kara i pa e mayornan tin un seshon di 5 minüt, na unda ku nan por wòrdu pintá den forma di karikatura. Los Paranderos lo presentá nan ambiente di aguinaldo entre 5’or i 7’or di anochi riba podio na Sambil.
Kampaña d i fin di aña:
Rekargá bo telefon ku 10 florin òf mas, kumpra un Quick Pick Bundle via di My Digicel App òf probechá di e tremendo ofertanan ku Digicel tin riba smartphone den luna di desèmber i bo tambe tin chèns di gana premio tur siman. E ganadornan di siman lo keda anunsiá tur djaweps riba e página di Facebook di Digicel. Na fin di desèmber lo saka e premio di 3,000 florin kèsh, un Samsung Smart TV 55”, un JBL Home Theater System i un Play Station 4. Lo anunsiá ganador di e premionan di fin di aña, riba djabièrnè dia 5 di yanüari, 2018. Pa mas informashon por bishitá e página di Facebook di Digicel www.facebook.com/DigicelCuracao Si bo a kombiná data i yamada uso di Facebook ta grátis; chèk bo My Digicel App!


text:
E 9 pasaheronan di La Rumbera a logra yega Aeropuerto di Aruba despues di 5or di atardi riba vuelo di Avianca. Tur e pasaheronan tabata mustra cansa, algun mas cu otro. Segun e pasahero Marcolino Croes ta splica gasolin a caba cu nan despues di mas o menos 1 ora riba e boto y asina nan a keda drief, mientras cu nan ta drief nan no a mira ningun boto di rescate cerca di nan, si nan a mira un avion pasa bay. Yegando cerca di Colombia nan a haya nan mes cu un tormenta, esey a pushanan bay canto cu nan a yega Colombia, prome cu esaki ya 2 di e pasaheronan a bula awa pa bay pidi ayudo. Na nan yegada e indjannan Wayuu a tuma nan over y a hiba nan na e base militar.
Na e base militar Lalo Croes yiu di Betico Croes a tuma nan over, y a paga pa nan hotel. Segun informacion, gobierno di Aruba a paga pa e pasashinan di e 9 pasaheronan pa nan por a bolbe bek Aruba. For di locual cu nos reportero por a mira e pasaheronan tabata mustra cansa si pero tabata ok. E personanan no a bay cu nada prepara pa tanto dia mirando cu e boto ta bay Punto Fijo dos biaha pa siman bin bek. Capitan di e boto a bisa e pasaheronan cu den 1 ora y 45 minuut nan ta yega Punto Fijo, pero ta kere cu e cantidad di hende a forsa e boto mas cual a haci cu e gasolin a caba. E yegada tabat yena cu famianan cu a ricibi nan familiar yen di emocion y tur tabata contento y gradici di ta bek na tera, y no a perde speransa.


text: Papel Pintado El Corte Ingles TNT Bamb Colibr S Coordonne Hogar Ingl. Papel Pintado El Corte Ingles TNT Bamb Colibr S Coordonne Hogar Ingl. Papel Pintado El Corte Ingles Colibri Ingl S Hogar. Papel Pintado El Corte Ingles Floral Rasch Hogar Ingl S. Papel Pintado El Corte Ingles Flamencos Rasch Hogar Ingl S. Papel Pintado El Corte Ingles Java Ingl S Hogar. Papel Pintado El Corte Ingles Geom Trico TNT Dibujo Coordonne Hogar Ingl S. Papel Pintado El Corte Ingles TNT Banano Coordonne Hogar Ingl S. Papel Pintado El Corte Ingles Flores Rasch Hogar Ingl S. Papel Pintado El Corte Ingles Letras Rasch Hogar Ingl S. Papel Pintado El Corte Ingles Decorablog Revista De Decoraci N. Papel Pintado El Corte Ingles Rasch Trianon Hogar Ingl S. Papel Pintado El Corte Ingles Papeles Pintados Objetos Decorativos Hogar Ingl S. Papel Pintado El Corte Ingles Rayas Clorinde Etro Hogar Ingl S. Papel Pintado El Corte Ingles Kuban Ingl S Decora Y Ordena La Tienda En.


text:
LAS VEGAS, – E astro di bòkseo filipino, Manny Pacquiao, a garantisá ku niun hende mas lo bolbe nòkout manera e mehikano, Juan Manuel Márquez, a hasi algun aña atras, miéntras ku e la sigurá ku si Adrien Broner loke usa e strategia aki di bin kontragolpia na Las Vegas, e ta bon prepará pa esaki.
“Ta un dje mió boksdonan di momentu”, asina Pacquiao a duna di konosé referiendo na Broner. “Adrien Broner ta bòksdó di nivel haltu”.
Promé ku e konferensiá di djarason último na MGM Grand na unda Manny lo bai eksponé su titulo di Welter regular dje Asosashon Mundial di Bòkseo, e Filipino a bisa den kaso ku tur kos sali bon e lo bolbe bringa seya na mei òf yüli atrobe. Esaki debí ku e mester kuadra ku su kalendario polítiko, ya ku e ta senador na su pais natal.
“Mi ta kere ku Broner a bini ta mira e peleanan di ami kontra Márquez, e lo bai trata di kontragolpiá, pero mi ta kla pa esaki. Loke a pasá kontra di Márquez lo no pasá di nobo, tabata un eror i lo no pasá nunka mas, mi a siña dje eror aki”, asina e legendario bòksdó Manny Pacquiao a duna di konosé.
E filipino a sigurá ku peso welter ta su “peso natural”, loke ta nifiká ku e no bai tin problema.
Pacquiao lo awe tin 40 aña ora e subi rin na MGM di Las Vegas pa enfrentá un rival di 29 aña. Lo bira su di 70 pelea i esun promé den dos aña na Estádos Unídos.
“Mi rival ta rápido i mester a prepará mi mes bon pa esaki, ya e hendenan por mira un bon pelea”, asina Pacquiao a duna di konosé.
Pa Broner di su banda ta un gran oportunidat di por bira un leyenda.
Broner a ganá 33 pelea ku 24 nòkout, miéntras ku e la pèrdè tres i tin un empate. Pero e ta bini di pèrdè pa punto kontra di e Mikey García, i empatá ku Jessie Vargas.
“Ya nan a nokouté” asina Broner a bisa referiendo na Pacquiao den un entrevista algun dia pasá.
“Esaki ta nifiká ku e por drumi. I ami tin e hèrmèntnan pa esaki pasá”, asina Broner a terminá bisando.
QMsports ta premirá un tremendo pelea awe nochi, i aunke lo bo no kere nos tin veterano bòksdó filipino pa keda ku su titulo apesar ku estadounidense ku tin 11 aña mas chikí kuné tin e bentaha di hubentut i liaresa.


text:
Willemstad,– E ekipo di Royal Scorpions ta sigui move i nos a komprondé ku ya nan a firma e picher links, Cerilio Soleana kende tabata firma komo profeshonal.
Cerilio ta biba na Boneiru, pero lo por picha pa Scorpions ora ku esakinan apelá riba dje i hasta tin den plan pa si kos bai segun plan e bin biba na Kòrsou.
Vigilante tin informashon ku apesar ku el a firma ku Scorpions, kisas e lo no por hunga sigur den kuminsamentu, mirando ku e tin plan tambe pa bai hunga na Italia, kaminda ya el a haña yamada di un di e ekiponan italiano.
Loke ta pasa ta ku nan e momentunan aki Cerilio ta wardando pa wak kiko e ekipo italiano ta bai hasi, si e kos keda reglá, e lo bai Italia, pero di otro manera e lo ta full ku Scorpions den 2019 i sigur lo yuda e staf ku awor ta konta ku entre otro Ramses Jamanika, Temesh Lourens, Gavanee Viriginie, Juruegelo Thielman, Geertruida i tambe awor posiblemente Soleana .


text: 6 Kon por ta ku ora un di boso tin un desakuerdo ku un otro ruman, boso ta tribi di bai korte dilanti di hende inhustu i no dilanti di e santunan?2 Òf boso no sa ku ta e santunan lo husga mundu? Anto si boso ta bai husga mundu, boso no ta sufisiente kapas pa husga asuntunan di muchu ménos importansia?3 Boso no sa ku nos lo husga angel? Anto sigur nos lo mester ta kapas pa husga e asuntunan di e bida akí.4 P’esei, si di bèrdat boso tin e asuntunan di e bida akí pa husga, ta hende ku e kongregashon ta desaprobá boso ta apuntá komo hues?5 Mi ta bisa esaki pa boso por sinti bèrgwensa. No tin ni ún hòmber sabí entre boso ku lo por husga entre su rumannan?6 Na lugá di esei, ruman ta hiba ruman korte, anto pa kolmo dilanti di hende ku no ta kreyente!7 En realidat, e solo echo ku boso tin kaso hudisial kontra otro ya kaba ta un derota kompleto pa boso. Pakiko boso no ta dispuesto pa soportá inhustisia? Pakiko boso no ta dispuesto pa soportá ora hende estafá boso?8 Ma al kontrario, boso mes ta kometé inhustisia i estafa, i pa kolmo kontra boso mes rumannan.9 Boso no sa ku hende inhustu lo no risibí* e Reino di Dios? No gaña boso mes.* Ni fornikadó, ni adoradó di dios falsu,* ni hende ku ta kometé adulterio, ni hòmber ku ta someté nan mes na aktonan innatural, ni hòmber ku ta drumi ku hòmber,10 ni ladron, ni hende golos, ni buraché, ni hende ku ta kana zundra, ni hende ku ta chantagiá otronan lo no risibí e Reino di Dios.11 Ma esei ta loke algun di boso tabata. Pero Dios a hasi boso limpi, i el a santifiká boso i a deklará boso hustu den nòmber di nos Señor Hesukristu huntu ku Su spiritu.12 Tur kos ta permití pa mi; ma no ta tur kos ta kumbiní. Tur kos ta permití pa mi; ma lo mi no laga nada dominá mi.13 Kuminda ta pa stoma i stoma pa kuminda; pero Dios lo kaba ku tur dos. Awor e kurpa no ta pa fornikashon, sino pa Señor; i Señor ta sòru pa e kurpa.14 Pero meskos ku Dios a lanta Señor for di morto, asina lo e lanta nos tambe pa medio di su poder.15 Boso no sa ku boso kurpa ta parti di e kurpa di Kristu? Akaso mi mester kita e partinan di e kurpa di Kristu i hasi nan parti di e kurpa di un prostituta? Apsolutamente ku nò!16 Boso no sa ku esun ku uni su mes ku un prostituta ta ún kurpa kuné? Pasobra Dios ta bisa: “Nan dos lo ta ún karni.”17 Pero esun ku uni su mes ku Señor ta ún spiritu kuné.18 Hui di fornikashon. Ningun otro piká ku un hende kometé no ta afektá su kurpa direktamente, pero esun ku ta praktiká fornikashon ta peka kontra su mes kurpa.19 Boso no sa ku boso kurpa ta tèmpel di e spiritu santu ku ta den boso i ku boso a risibí di Dios? Ademas, boso no ta pertenesé na boso mes:20 Dios a kumpra boso pa un preis haltu. Di tur manera, usa boso kurpa pa glorifiká Dios.


text:
Diabierna anochi amigonan a topa otro na un cas na Rooi Bosal, na cas di e pareha di Telico, pa hunga domino. Algo a bay robes durante e wega y hacimento di chansa cu a pone cu Telico Lares a bay paden, coy un arma di candela, bin pafo y apunta riba Ponsy. Tur hende a kere ta chansa y a bise stop cu wega y el a los un tiro den pecho di su amigo. Un rato despues e amigo a fayece na Hospital.
E victima
E victima ta Edward R. “Ponsy” Thiel, naci na Aruba dia 20 di november 1986 y como tal tin apenas 31 aña di edad. E tabata cu su ruman tambe na e cas na Rooi Bosal. E ruman a sali defende y Telico kier a tira e ruman tambe pero no a logra den e pelea. E ruman mes a transporta Ponsy pa Spoed Eisende Hulp na Hospital pa ayudo, pero lamentablemente no a logra.
E sospechoso
E sospechoso ta un tal Telico Lares, kende apesar di su edad hoben, tin un record basta amplio den buki di Polis. E no tin mucho tempo liber, despues di a sinta un castigo na KIA. Polis ta consider’e peligroso y cu e ta cana arma. Su defunto mama, Astrid, a traha hopi aña na Ministerio Publico. Dia di entiero di su mama nan a detene Telico, pa portacion di arma di candela.
Telico tambe a haya sla
Con e asesinato a tuma luga na Rooi Bosal no ta mucho bon conoci ainda. Tin varios version, pa cual Polis ta investigando cada un separa, pa mira cua ta cuadra cu e berdad y cu e pruebanan adkeri na e sitio. Hecho ta cu den e tiramento tabatin un pelea pasobra un rato despues, mas o menos 2:00am, Telico a bay Centro Medico na San Nicolas pa busca tratamento medico. Team di Aresto di Polis a haya sa y a bay detene eynan mes y hibe Warda di Polis na Santa Cruz. A haci uzo di AT comokiera cu el a caba di tira un hende y como tal, e ta peligroso y por ta arma. Si nan a haye cu e arma ainda no ta conoci.
Ponsy ta masha stima
Aunke cu riba red social tin hende a referi na problema di gang cu a desemboca den un victima, toch mayoria otro hendenan a mustra masha respet y cariño pa e victima. Tur ta bisa cu e ta masha keto y no ta buscado di problema.
Kico a pasa na e cas anto?
Awor Recherchenan di Santa Cruz tin un tarea pisa pa saca afor kico a sosode na e cas situa net dilanti RudSen na Rooi Bosal, na Santa Cruz. A scoge dos recherche cu amplio experencia y cu a yega di cera Telico caba den pasado pa dirigi e investigacion penal aki, pa sa kico a conduci na e asesinato. Un grupo ta bisa cu ta hacimento di chansa y cu Telico kier a spanta Ponsy anto e tira a sali “per ongeluk” mientras cu otronan ta bisa cu e situacion na e cas dado momento a bira cayente, a bay for di man y arma a cay den wega y tiro a sali.
Tur informacion por yuda
Na e momento aki, tur tip por yuda Recherchenan pa soluciona e caso lamentabel aki. Si abo sa mas of a tende mas of tabata presente, por yama Recherche di Santa Cruz of por yama tipline di Polis na 11141 y laga bo mensahe anonimo atras. Famia y amistadnan di Ponsy merece sa e berdad y e sospechoso, Telico, merece sinta un castigo mara na e acto criminal cu el a comete contra su mesun “amigo”.


text:
Ling & Sons, e supermercado mas grandi na Aruba tur siman tin specials nobo.
E specials nan di siman akimane por wordo observa riba e poster di locura specials ta valido cuminsando diawe Diabierna 11 di Januari te cu Diahuebs 17 di Januari 2019.
Ademas di e specials di tur siman Ling & Sons tin mas oferta tur siman!
- Tur Diamars clientenan ta ricibi 20% di descuento ariba tur fruta I berdura
- Tur Diaranson tur pensionado (60+) ta ricibi 3% di descuento ariba nan compras.
- Tur Diahuebs clientenan ta ricibi 20% di descuento ariba tur Carni (galinja, fresco.
Clientenan por collecta punto tambe pa usa pa shop bek den tienda usando nan VIPCARD. Pa registra pa un VIPCARD ta gratis I por hasi esaki via e customer service desk di Ling & Sons.
Ling & Sons kier a recorda tur cliente tambe cu e Diadomingo aki 13 di Januari e supermercado lo ta sera pa haci Inventario. Pa keda semper up to date cu tur loke Ling & Sons tin di ofrece bishita www.lingandsons.com of follow Ling & Sons riba facebook I instragram.


text:
ORANJESTAD (AAN): Na cuminsamento di e luna aki a tuma luga na Arica, Chile e gran campeonato mundial di bodyboarding. Esaki tabata un di e campeonatonan mundial mas grandi di e World Tour di IBA(International Bodyboarding Association) pa 2009.
Aruba tabatin 2 representante presente. E dos miho bodyboardernan di Aruba, Gregory Wouters di solamente 17 aña di edad y Jeremy Loefstok a tumba rumbo pa Chile pa asina confronta nan mes cu e miho bodyboardernan di mundo den e miho olanan na mundo.
E Tour aki ta den e categoria di mas halto cu ta e categoria na nivel profesional di tur parti di mundo, mihor bisa, e miho di e mihonan so tabata presente.
Jeremy y Gregory a logra pasa un cantidad di round, pero e representante mas jong, esta Gregory Wouters a haci un tremendo papel pa Aruba. Jeremy a logra yega te round 4, pero suerte no a toc’e pa haya e olanan necesario pa por a sigui pa e siguiente round. Diadomingo dia 2 di augustus Gregory a score un 9 pa un ola cu tabata casi un score perfecto y den e round anterior el a score un 8 cu tabata scorenan inmensamente halto, ya cu e score mas halto tabata un 10.
Ainda por mira Gregory su nomber den e resultadonan di e evento, unda nan ta pone e scorenan mas halto di e evento.
Pero esaki no tabata tur, e mes un diadomingo ey Gregory mester a core su ultimo round di dia y aki ta unda el a score un 9 y un 7. Den cada round nan ta conta e dos miho olanan y Gregory a logra score un 16 y a cera e dia cu e score mas halto di henter e evento y a posiciona su mes number 1 riba e highest scoring heats di henter e evento !
E dia ey di competencia Gregory a gana Campeon di Peru, Jorge Hurtado, e campeonnan di Brazil, Roberto Bruno y Bruno Rocha, campeon di Islas Canarias, Oliver Herrera y hopi mas competidor mas di rond mundo y a pone Aruba su nomber na number 1 di e mundial di bodyboarding na Chile.
Esaki ta un logro inmenso pa Aruba. Por mira Aruba y Gregory su nomber riba diferente website di bodyboarding internacional diadomingo anochi y dialuna ! Tur a skirbi di e tremendo performance cu Gregory di Aruba a haci y a nombr’e e miho bodyboarder di dia. Tambe por a mira Gregory riba diferente video riba youtube unda cu nan a entrevist’e como e miho bodyboarder di dia. (Por mira e videonan aki riba rusharuba.com of facebook.com/rusharuba)
Loke a hala hopi mas atencion tabata ora cu nan a pasa e resumen di e campeonato mundial aki na CNN Chile unda cu nan a skirbi y menciona Gregory Wouters di Aruba como un di e miho bodyboardernan cu a destaca durante e evento!
“Los dos bodyboarders que mas destacaron en el campeonato mundial Arica Chile eran el Brazilero Bruno Rocha y el Arubano Gregory Wouters”. Por mira e video aki riba rusharuba.com.Aki Aruba a worde renombra riba e news provider di mas grandi di mundo, esta CNN como un di e mihonan na mundo!
Un promocion inmensamente grandi e Rubiano aki a haci pa Aruba! Aunke cu pa mala suerte y kisas hasta pa motibo cu e hueznan a score e un poco abou den su ultimo round a pone cu e Rubiano aki no a yega final, pero si el a marca su nomber y di Aruba den e topnan.
Den un entrevista cortico cu nos a tene cu e dos representantenan aki nan a conta nos cu nan a haci un tremendo trabao propagandando Aruba y cu no tin un hende cu a acudi na e evento cu no sa awor unda Aruba ta! Tambe cu hopi di e bodyboardernan profesional ta bisa cu nan lo kier bini Aruba un dia sea pa competi of djis pa bodyboard.
Tambe nos a compronde via e entrevista cu Jeremy y Gregory cu nan a traha hopi duro y a spaar tempo largo pa por a yega Chile pa por a representa Aruba y cu nan lo ta desea hopi pa por sigui e Tour Mundial di cual e siguiente parada ta bay ta na Portugal e “Sintra Pro” y despues ta bay tin un na Spana e “Ferrol Pro” cu ta dos localidad cerca di otro y nan lo aprecia hopi si e biaha aki nan lo por haya cooperacion financiero(sponsorship) di sea companianan local, Gobierno of cualkier instancia cu ta yuda deporte pa asina nan lo por sigui haci e bon trabao representando Aruba den e World Tour di Bodyboarding, pa asina wanta Aruba su nomber halto y tambe pa asina por logra bira e prome Arubianonan pa bira profesional den e deporte di bodyboarding y asina haya mas chens pa un dia trece e titulo mundial cas.
E instancianan of personanan interesa pa yuda e dos atletanan aki pa asina por sigui e World Tour por tuma contacto cu nos na 594 2366 of via e-mail: rusharuba@gmail.com , cualkier ayudo financiero lo ta hopi aprecia.
Por mira tur e potretnan di e mundial di bodyboarding na Chile y tambe videonan incluyendo esun cu Aruba ta worde renombra riba CNN riba rusharuba.com of facebook.com/rusharuba.


text:
WILLEMSTAD,—-Awe ta e dia ku e popular kantante den ámbito di Kòmbèk Ivan Belfor ku ta forma parti di agrupashon musikal Zudup Hopi Forsa ta sali pa Hulanda,kaminda ku e ta bai tin dos presentashon.
T’asina ku e kantante Ivan Belfor tin dos aña sin subi Hulanda,e motibu ta ku su trabou ta pone ku na momentu ku e banda Zudup Hopi Forsa bai Hulanda i si no por a bai ku nan. Pero awor ku ta den fakansi si e kantante por bai sin ningun problema.
Aña pasa e kantante tabatin un super bon aña den nos farándula, kaminda ku e la sali kantante di aña i tambe piesa di aña i su banda a Sali banda di aña. Den 2018 su banda ta bolbe ripití komo banda di aña 2018.Pues e wikènt aki Ivamn Belfor lo bai tin dos presentashon na Hulanda.


text:
Wit Gele Kruis ta un Fundashon cu ta traha pa e comunidad di Aruba pa mas cu cuarenta aña riba e tereno di cuido extramural y su meta principal ta pa promove, activa y optimalisa cuido di salud den e comunidad arubano. Pa mas informacion.
Wit Gele Kruis tin diferente seccion cu ta:
E servicio aki ta encera cuido na e patient na cas, na unda cu nos zusternan ta pasa na cas di patient y duna
e servicio cu persona tin mester.Pa haya sa mas informacion tocante e servicio aki por click riba e link.
2. Cuido pa mayor y yiu
E seccion aki ta ofrece: cuido prome y despues di parto,consultorio pa baby y mucha y cuido preventivo.
Embarazo: Pa prepara futuro mayornan pa e parto, ta organisa anochinan informativo den diferente districto.
Bishita prenatal na cas ta wordo haci despues cu persona entrega un peticion na Wit Gele Kruis.E enfermera di maternidad ta bishita bo persona na cas pa sera conoci cu bo famia y duna conseho y contesta bo preguntanan y tambe controla si bo tin tur cos na cas pa cuido di bo baby.
Cuido despues di parto pa mama y recien naci na cas ta wordo duna dor di e team di maternidad segun bo necesidad.
Tambe nos tin e consultorio pa baby di 0-1½ aña y consultorio pa muchanan di 1½ aña te cu 5 aña.
3. Informacion di nutricion
E parti aki ta wordo duna dor di e dietista di Wit Gele Kruis.Wit Gele Kruis tin su mesun dietista den servicio pa su clientenan y muchanan di 0-5 aña.E dietista ta e persona indica pa contesta bo preguntanan tocante alimentacion y tur clase di dieta.E ta duna conseho individual y den grupo.Pa traha un cita por yama oficina principal di Wit Gele Kruis na 5824444.
4. Informacion di diabetes
E parti aki ta wordo duna dor di e enfermera specialisa riba diabetes di Wit Gele Kruis.Pa consulta cu e enfermera specialisa riba tereno die enfermedad diabetes por yama na oficina principal di Wit Gele Kruis 523-4444.E ta haci un cita cu bo persona pa asina aumenta bo conocimento tocante diabetes y duna bo persona conseho y guia.Tur esaki pa bo persona por maneha bo diabetes independiente y na un manera saludabel.
5. Alphahulp ( yudansa den cas)
Zorgwinkelmagazijn a habri su portanan oficialmente dia 18 di juli 2010 pa brinda nos pueblo di Aruba cu differente productonan cu por facilita bo persona den bida diario, click na nos link y haya sa mas informacion di e departamento aki y e productonan cu nos tin di ofrece.
7. Control di sucu,preshon,cholesterol y trygliceride den diferente districto


text:
Nijmegen.- A registrá un morto den un eksploshon ku a tuma lugá den un trein stashoná na e stashon di Nijmegen. Polis ta informá ku no tabatin mas víktima. No ta konosí kiko a pasa eksaktamente, e investigashon ta kanando. Tampoko polis no por a duna e identidat di e víktima.
Segun outoridatnan, no tin indikashon ku ta trata di un akto kriminal. Habitantenan den serkania di e stashon di trein a informá ku nan a skucha un eksploshon bastante fuerte kaminda por a skucha glasnan ku ta kibra. A base di e holó ta pone ku esnan den e área ta pensa ku posiblemente ta trata di un eksploshon kaminda a hasi uso di vürwèrk.
E eksploshon no a kousa niun estorbo pa tráfiko di trein den e área. Pa loke ta trata e trein unda e kaso a tuma lugá, outoridatnan a informá ku ta trata di un trein ku no ta den uso mas. E tabata un trein ku tabata transportá pasahero pero esei no ta e kaso mas. Foto NOS


text:
Willemstad – Trabounan di markamentu di kaya ta kana bon. Awe, djaluna, ta marka for di Rotònde Palu Blanku bai direkshon di Buena Vista. Ayera nochi a finalisá e parti di Nijlweg for di Frater Radulphusweg bai Palu Blanku.
Ku e proyekto di markamentu di kaya ku material dos komponente, Minister di Tráfiko, Transporte i Planifikashon Urbano, sra. Suzy Camelia-Römer, ta boga pa hasi e kayanan di Kòrsou mas sigur pa tráfiko na un manera duradero.
E trabou ta tuma lugá for di 8’or di anochi te ku 4’or di mainta. Durante di e trabounan e kaminda ta será na ambos banda di kaya pues tráfiko no por pasa i tin ku skohe pa desviashon. Despues di 4’or di mainta, e kaminda ta habrí normal pa tráfiko.
Ministerio di Tráfiko, Transporte i Planifikashon Urbano pa medio di Servisio di Obra Públiko i polis tékniko ta pidi públiko pa tene kuenta ku e trabounan i pa kore ku koutela.


text:
DEA ta introduci website Enseñansa Aruba | ea.aw riba Dia di Enseñansa
Bonbini na nos website “Enseñansa Aruba”, un iniciativa di Departamento di Enseñansa Aruba (DEA), produci cu e intencion pa brinda un punto central di informacion relaciona cu Enseñansa na Aruba.
Menu
E cantidad grandi di informacion cu a compila a conduci na e siguiente structura pa e website:
Main menu
Den e main menu, por haya informacion general relaciona cu e Organisacion, Maneho y Structura di Enseñansa na Aruba. Tambe por haya Noticia relaciona cu Enseñansa na Aruba, mientras cu Documento & Publicacion lo sirbi como un tipo di database caminda por ‘download’ diferente documento y/of publicacion manera entre otro relato anual, rapport, foyeto y formulario.
Alfabet Menu
Den e alfabet menu por haya un cantidad di topico relaciona cu Enseñansa na Aruba, den orden alfabetico. Cu tempo lo sigui amplia e lista aki segun cu ta necesario.
Top Menu
Aki por haya elementonan fiho cu ta inclui riba mayoria website manera sitemap, search option, informacion di contacto y Frequently Asked Questions (FAQ).
Un website tin diferente bentaha. E ta ofrece e posibilidad pa brinda un cantidad grandi di informacion riba 1 solo adres, e informacion por wordo actualisa regularmente y ta accesibel 24 ora pa dia, 7 dia pa siman, tanto local como internacional. Cu e website aki Departamento di Enseñansa ta spera di aporta na e necesidad grandi cu tin pa un bista completo di Enseñansa na Aruba.
Info / Contact
> Departamento di Enseñansa Aruba (DEA)Scroll To Top


text:
01-2019 – KvK ta anuncia directiva 2019: A elegi Presidente y Vice-Presidente nobo Directiva di KvK
Oranjestad – Awe 9 di januari 2019 a tene e prome re di directiva di Camara di Comercio y Industria di Aruba (KvK). Un di e puntonan importante di agenda pa e re aki tabata eligi un presidente y vice-presidente di e directiva pa aña 2019.
Representacion den directiva
E directiva di KvK ta consisti di miembronan cu ta representa negoshinan cu ta forma parti di grootbedrijf y kleinbedrijf. E miembronan di directiva a elegi unanimamente Sr. Kawish Misier como presidente y Sr. Satish Daryanani como vice-presidente di e directiva pa aña 2019. E directiva ta conta tambe cu un miembro nobo den persona di Sra. Monica Kock. Demas miembronan ta: Sra. Wanda Broeksema, Sra. Alexlindy Croes, Sr. August Croes, Sr. Randall Croes y Sr. Lionel de Cuba. E presidente y vice-presidente, hunto cu e secretario/director ehecutivo, Sra. Sonja J. Velthuizen, ta forma e directiva diario di Camara di Comercio. Sr. Omar Tromp lo fungi como presidente suplente den caso cu presidente o vice-presidente ta ausente. E directiva di KvK ta encarga cu e maneho y strategia di e organisacion y e secretario/director ehecutivo, huntu cu e personal di KvK, ta percura pa e funcionamento y actividadnan diario di KvK.
Un team dinamico
E directiva di KvK ta hopi entusiasma y KvK ta premira cu hopi retonan existente lo haya nan debido atencion. E board ta consisti di empresarionan cu tin Aruba y e sectornan comercial na pecho y cu den nomber di sector priva ta traha duro pa mantene bon comunicacion cu sector publico. E funcion di un miembro di directiva ta basa riba e deseo pa traha na bienestar di comunidad di Aruba. E ta un trabou boluntario di e empresario cu ta duna extra di su tempo banda di su propio negoshi pa yuda hiba Aruba completo dilanti.
Directiva di KvK ta cla y dispuesto pa yuda tur cliente y miembronan di KvK y tin oido pa tur sector comercial. KvK lo continua cu su metanan y lo sigui traha duro y conseha gobierno di Aruba pa comercio di Aruba sigui crece y duna di su experiencia y sigui stimula ideanan inovativo.
Aruba, 9 januari 2019
Camara di Comercio y Industria (KvK)
Events
-
CINEX Smart Investment Summit 2019August 28 - September 29
-
Miacon Construction Show 2019September 15 - September 17
-
Handelsmissie en congresNovember 25 - November 30
-
World of Taste and Travel – “Discovering the World’s Tourism, Gastronomy and Culture”December 19 - December 21


text:
ORANJESTAD (AAN): E rumannan muhernan E.F. y E.M.F. a presenta dilanti Hues recien relaciona cu un caso penal cu ta andando desde 2007. Nan abogado mr. de Hoogd a cuestiona e hecho cu despues di cu e caso a keda posponi na 2011 no a tende nada mas te cu awor.
E ta haya cu demasiado tempo a pasa y e dos rumannan a kere cu tur cos a pasa. Fiscal a pidi Hues pospone e caso pa otro aña Maart 2019 pa asina e check cu belasting encuanto e caso. Hues a bisa cu enberdad hopi tempo a pasa pero e ta duna Fiscal a ultimo chens.
MALVERSACION:
Fiscal a bisa Hues cu e caso na 2011 a keda posponi pa investigacionnan tuma lugar caminda a scucha testigonan. Ta sospecha e rumannan E.F. y E.M.F. di a falsifica documentonan di belasting di mas o menos 500 mil Florin.
Tambe nan ta worde acusa di malversacion di placa di un compania. Fiscal a bisa Hues cu na 2015 a scucha testigonan. E victima P. a cuminsa caso civil contra E.F. y E.F. caminda el a demanda pa condena nan pa paga. Fiscal a sigui bisa cu despues e caso penal a keda para lamentablemente pero awor e kier sigui cu e caso.
Hues a puntra e homber P., cu tabata presente den sala di Corte, con a bay cu e caso. Segun P. ainda nan no a paga nada. E tabatin sentencia di Hof den su man pa mustra Hues, caminda Hof ta ordena E.F. pa paga 1.5 miyon Florin. Hues a puntra con leu ta para cu e caso di belasting. E.F. a bisa Hues cu nan ta papiando pa determina cuanto e suma ta cu e mester paga back y pa mira si E.F. por paga back. E.M.F. a bisa Hues cu ainda e no a worde yama pa belasting. Fiscal a pidi Hues pa bolbe pospone e caso pa e bay averigua con tur cos ta para cu belasting. El a pidi pa pospone e caso pa Maart 2019.
TARDA MUCHO CU E CASO:
Abogado mr. de Hoogd a bisa Hues cu e caso ta data 2007 – 2011 mientras cu e casonan ta di 2004. Ta papia aki di casonan hopi bieu. Na 2015 a scucha testigonan. E abogado a sigui bisa cu Fiscal a notifica cu e caso lo ta pro forma o sea cu no tin tratamento.
Na opinion di mr. de Hoogd, Fiscal a viola a periodo stipula pa un caso penal. El a mustra cu na Hulanda segun hurisprudencia di Corte Supremo no tin casonan mas bieu cu 3 pa 4 aña. E abogado a mustra cu na Aruba segun ley di caso penal, Hues por dicidi riba peticion di Fiscal pa pospone e caso y determina ki dia caso lo sigui.
E abogado a remarca cu e interogacion na September 2015 ya tabata mucha laat. E ta haya cu ta inhusto cu awor ta bay sigui cu e caso. E abogado a bisa Hues cu e dos rumannan tabata bou di e impresion cu caso lo no sigui mas. Nan a keda sorprendi cu nan ta worde cita pa presenta awor na 2018 den Corte. Na 2015 no a sigui cu e caso sino tres aña despues. E abogado ta haya cu segun ley, mucho tempo a transcuri. Mr. de Hoogd a pidi Hues pa caba cu e caso y no persigui nan mas. E abogado a remarca tambe cu e casonan civil y beleasting ta separa di e caso penal y no manera Fiscal kier laga mustra.
Fiscal a reacciona cu pa Ministerio Publico e caso civil tabata importante y pesey no a sigui cu e caso. Hues a remarca cu e no ta mira pakico Fiscal kier bay papia cu belasting si belasting mes por haci su caso. Hues a mustra cu despues di 2015 e caso a keda para. Fiscal a mustra cu na 2007 e caso cuminsa y na 2011 a sigui. El a bisa cu por bien ta cu despues di haya informacion di belasting, e lo bisa cu no tin interes pa castigo penal.
CASO POSPONI:
E sospechosonan a splica Hues cu a yama puntra y no a haya claridad si tin caso of no. Nan ta den inseguridad. Hues a bisa cu e ta rechaza peticion di abogado pa para e caso. E ta haya enberdad cu e caso a tarda masha hopi pero esey no ta hustifica pa para e caso.
E ta haya cu ta na su lugar pa Fiscal busca informacion for di belasting pa por prepara su exigencia. Hues a bisa Fiscal cu 21 Maart 2019 definitivamente pa 8.30 lo trata e caso y cu Fiscal mester dicidi si tin caso of no.


text:
Casi tur e sospechosonan a haya castigo combina envez di 5 aña exigi pa Fiscal
ORANJESTAD (AAN): Un caso caminda un famia ta envolvi den importacion di un lote di marihuana, a cambia di seriedad ora cu Hues den su sentencia ta bisa cu e no ta sigui punto di bista di Fiscal cu ta 140 kilo di marihuana a keda importa.
Hues ta haya cu aki ta specula algo pero no por prueba esaki. Hues a sali for di e punto di bista cu ta castiga e grupo pa e 10 kilo di marihuana cu a confisca. Esey a haci cu e castigo di 5 aña di prison cu Fiscal a exigi pa e mayoria di e sospechoso, a bira un castigo combina.
IMPORTA DROGA:
E sospechosonan ta e muher E.G., e muher hoben J.(16), e hombernan G.K., I. (16) y J.J.K. Luna pasa tratamento di e caso a tuma lugar y recien Hues a dicta sentencia. E acusacion cu Fiscal a presenta contra e grupo di cinco ta cu entre 5 y 6 Mei 2018 nan a importa bultonan di droga na costa Norte, na altura di Daimari. Polis a confisca 10 kilo di marihuana cu tabata consisti di 18 paki.
E pakinan aki tabata forma parti di lotenan di droga cu tabata hinca den 7 jerry can. Ademas di e acusacion aki, E.G. ta worde acusa cu riba 6 Mei 2018, e tabata den posecion di balanan cayente. E droga a worde haya na cas di E.G., kende na September 2018 a worde laga liber pendiente di e caso aki. Awor ta resulta cu E.G. a bay Hulanda.
Ta asina cu I. (16) ta bibando na Hulanda y a haya citacion pero laat. E citacion ta worde declara no admisibel pasobra no a cumpli cu e periodo den cual e citacion mester a worde entrega. I. ta yiu di E.G. y e partner di E.G., I.K., cu ta sera den KIA y e tabata comunica cu su yiu homber I. y otro famianan pa busca e droga. Ta asina cu tur e yiunan di E.G. a bay Hulanda. Pesey E.G. a dicidi di bay cerca su yiunan.
140 KILO DI MARIHUANA?
Fiscal a mustra cu 7 jerry can carga cu marihuana a worde importa. Segun calculacion di agentenan di narcotica cu tin experencia, den un jerry can tabatin 20 kilo di marihuana. En total ta 140 kilo di marihuana a keda importa.
CASTIGO EXIGI:
Pa cu e castigo, Fiscal a bisa cu e ta tene cuenta cu maneho di Ministerio Publico y castigonan cu Hof ta duna pa casonan asina. El a tene cuenta cu J. tabatin 15 aña y ta bayendo school. Fiscal a aplica e ley hubenil pero no kier pa J. bay sera. Awor J. tin 16 aña. El a exigi 180 dia di prison di cual 170 dia ta condicional, 2 aña di prueba y bou guia di Reclasering. Tambe Fiscal a exigi 120 ora trabao pa comunidad.
Pa loke ta e homber G.K., J.K. y e muher E.G., Fiscal ta haya nan culpable di importacion di mas cu 100 kilo. Normal ta exigi 6 aña di prison. Fiscal a tene cuenta cu nan circumstancia personal y a exigi 5 aña di prison y a pidi pa detencion atrobe di G.K. cu actualmente ta liber. E cosnan confisca entre otro computer, placa, cellular por worde debolbe.
SENTENCIA:
Hues recien a dicta sentencia caminda el a bisa cu E.G., J.K., G.K., J.J.K., a trece droga den jerry can. 5 Mei 2018 e droga a yega na costa norte. Na cas di E.G. a haya e lote droga. En total 10 kilo di marihuana a confisca.
Hues ta haya legalmente proba cu e grupo aki ta complice di importa droga. Hues a mustra cu na cas di E.G. a haya tambe matanan di marihuana y bala cayente. Tambe a haya matanan di marihuana na cas di J.J.K. Hues a bisa cu e caso ta serio. Droga ta trece cosnan malo pa Aruba. Pa cu e castigo, Hues a bisa cu e ta tene cuenta cu ta trata di “shoft drugs” y no “hard drugs”. Tambe Hues a tene cuenta cu nunca antes e grupo aki a worde condena. Hues a sigui bisa cu e ta tene cuenta cu J.K. tabatin 19 aña ora e importacion a sosode y ta na Hulanda y ta studiando. G.K. ta trahando y bibando cu su pareha. E.G. a bay cerca su yiunan na Hulanda. Hues a bisa cu e ta tene cuenta cu raport di Reclasering y castigo cu Hof ta duna den casonan asina.
NO PROBA 140 KILO DI MARIHUANA:
Na opinion di Hues, no a keda cla cuanto droga precies a importa. El a mustra cu Fiscal ta sali for di punto di bista cu ta 140 kilo, door di asumi cu 20 kilo lo bay den un jerry can. Hues a bisa cu den caso penal no por bay asumi.
E no ta comparti e punto di bista di Fiscal pa cu e cantidad di droga. Hues a bisa cu e ta usa e 10 kilo di marihuana cu a haya na e cas. El a bisa cu no lo aplica castigo hubenil pa J.J.K. y tampoco pa G.K.
CASTIGO:
Hues a condena J.J.K. na 720 dia di prison di cual 705 dia ta condicional cu un tempo prueba 3 aña. A kita e 15 dianan cu e tabata sera.
Hues a condena G.K. na 720 dia di prison di cual 697 dia ta condicional cu un tempo di prueba 3 aña. Hues a bisa tambe cu e Jeep di G.K. lo keda confisca y tambe su cellular, pasobra nan a worde usa pa e importacion di droga.
Hues a condena E.G. na 720 dia di prison di cual 604 dia ta condicional cu un tempo di prueba di 3 aña.
Hues a aplica castigo hubenil pa J.K. y a conden’e na 100 ora di trabao pa comunidad di cual 50 ora ta condicional.


text:
KOMUNIKADO DI KUERPO POLISIAL KÒRSOU Akshon den kuadro di e “Task Force vuurwapen”.
KOMUNIKADO DI KUERPO POLISIAL KÒRSOU
178 / 2018
24 aprel 2018
Akshon den kuadro di e “Task Force vuurwapen”.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 24 di aprel 2018, personal di Tim di Mantenshon di Òrden Públiko, konhuntamente ku ‘Curaçaose Militie’ i Duana, a tene kontròl den área di St. Maria i Berg Altena.
E kontròlnan aki a tuma lugá entre 23.00 or di anochi i 02.30 or di mardugá. E unidatnan a kontrolá un total di 115 vehíkulo, 176 persona i a partí prosèsverbal pa e siguiente infrakshonnan:
Manehá un vehíkulo sin reibeweis bálido 7
Manehá un vehíkulo sin seguro bálido 3
Manehá un vehíkulo sin number pagá 3
Manehá un vehíkulo ku glas skur 2
Manehá un vehíkulo sin plachi number 1
Manehá un vehíkulo sin faha di seguridat 1
Manehá un vehíkulo ku lus dilanti defekto 1
Manehá un vehíkulo sin lus kòrá patras 1
Durante di e kontròlnan aki polis a detené tres (3) hòmber sospechoso pa violashon di Lei di Opio i a presentá nan dilanti un fiskal ouksiliar. Tambe polis a kita dos (2) vehíkulo ku no tabatin e papelnan na òrdu i a transportá nan ku kran pa kurá.
E kontròlnan aki ta kontinuá.


text:
Claudia Sims ta server na Ruth Chris Restaurant na Aruba Marriott Resort & Stellaris Casino y ta splica cu e restaurant, como departamento, a dicidi cu lo bay tuma e paso y busca nan derecho laboral, cu ta e derecho di afilia na un sindicato. Hunto cu su coleganan, a dicidi pa tuma e paso, cu a yega di purba den pasado, pero nunca a logra cu Marriott. Tabata un paso hopi grandi pa e empleadonan.
Segun Claudia Sims, e ta kere cu nan tin mayoria di e team, pues 24 empleado. Na e momento di e referendum nan tabata 16. Despues di a warda e resultado di conteo, awo nan ta cla pa sigui cu nan lucha cu nan ta hibando pa añanan largo.
El a menciona cu a sinta papia cu gerencia. Tur aña nan ta haci un encuesta di nan opinionnan. Nunca e encuestanan ta sali positivo. Den pasado scorenan tabata asina malo cu hasta nan a trece psicologo pa nan, bisando cu e trahadonan ta e problema y no e hefenan. Semper ta e trahadonan ta esun cu tin e problema. A yega un punto cu a bisa cu ta basta y a busca solucionnan otro caminda.
Esaki no tabata un paso cu a djis dicidi di un dia pa otro cu ta bay bula den un afiliacion sindical. Pa añanan largo a purba di busca solucion y nunca a yega na un. Esaki tabata e ultimo opcion.
Pa gana e sindicato nan lo tabatin mester di mita mas uno, cual ta 13. E trahadonan ta hopi orguyoso di a logra 16 voto y den forma unanime, tur trahado cu a presenta na e referendum a vota pa sindicato y niun a vota pa no envolvi sindicato pa representa nan ora si negocia cu gerencia di e hotel.
Cu e resultado aki awo riba mesa, e ekipo di Relacionnan Humano di e compleho di Marriott na Aruba, un di e hotelnan mas grandi riba nos isla, cu mas trahado y miho beneficionan di trabou, lo mester haci un evaluacion critico riba nan funcionamento y reflexiona si falta algo den contacto cu trahadonan, pa a yega na un situacion asina. E bataya cu FTA a gana awe tabata pa e restaurant so, pero sin duda e guera lo ta pa conkista e mas di 1500 trahadonan di e completo completo di Marriott na Aruba.


text:
Bo mes tambe por spar pa un penshun èkstra. Ku esaki bo por baha mas tempran ku penshun òf hisa bo penshun. Serka e fondo di penshun no tin posibilidat pa spar aserka. Direktiva ta pará positivo tokante esaki. Pero direktiva mester tuma un desishon ainda tokante di e posibilidat di kompra di èkstra tempu di servisio. Tin diferente alternativo pa spar pa penshun èkstra. Bo por spar bo mes, invertí , sera un seguro òf akumulá kapital for di por ehèmpel kas propio òf akshonnan.
Bo por sera un seguro di penshun vitalisio òf un pólisa di kompra. Pa un seguro di penshun vitalisio bo ta paga un prima mensual. Pa un pólisa di kompra bo ta depositá un suma den un solo bia. Na sierto momentu bo ta risibí e ora ei di e kompania di seguro un kompensashon. Bo por skohe pa un kompensashon temporal òf pa bida largu. Tin kondishonnan mará si na e forma i durashon di e pago.


text:
ORANJESTAD(AAN):Diamars merdia e streetcar blauw di dos piso a keda envolvi den un accidente chikito ora e tabata riba Havenstraat pa bay crusa subi Weststraat. Un van lo a sali su dilanti y e conducteur di e streetcar no por a para na tempo.
E streetcar a mishi cu e vehiculo, daño mes na e streetcar casi no tabata visibel. Asina mes Polis a yega cera caminda pa trafico pendiente e compania di seguro yega pa traha rapport di e sucedido.
Ningun hende a resulta herida. Automobilistanan a keda poco hostina pa e hecho cu trafico a keda mas mal pega debi cu a cera parti di Weststraat.


text:
Debe y mas debe e financiamento di e “sprookje” “Waste To Energy” lo nifica y e debe di Aruba lo yega125% !!(parti 1)
DEBE Y MAS DEBE E FINANCIAMENTO DI E "SPROOKJE" "WASTE TO ENERGY" LO NIFICA. Y E DEBE DI ARUBA LO YEGA NA 125%!! (Parti 1)
For di fin di 2009 Aruba a conoce un maneho financiero cu a wordo usa pa paga pa e "sprookjes" di Mike Eman cs.(AVPOR). Asina nos mester a tende cu na 2020 Aruba lo ta 100% Green y cu esaki lo nifica cu Aruba lo bai conoce un crecemento economico. E "sprookje" aki manera nos tur sa a hiba nos pueblo na rand di un bancarota sin cu nos a conoce un crecemento economico significante. E "sprookjes" aki a ser financia dor di endueda nos pais descaradamente. Pa colmo cu hopi orguyo y a aumenta e quota di debe di 42% te na 93%.
Tur hende cu sano huicio mester por sa cu un debe asina simpelmente no ta sostenibel.
Caft a conseha caba cu MESTER bai baha e debe aki un manera of otro. Ta abase di esaki nos pueblo a worde hiba pa e altar di sacrificio.
Ora cu nos a kere cu nos gobernantenan a haya screment y cu lo stop cu mas enduedamento, nos ta ripara cu esaki absolutamente no ta e caso. Al contrario. Ta sigui endueda nos pueblo cu e.o. leasemento, huurmento di edificio di sponsornan, contractonan fabuloso etc etc.
Ora nos a kere cu e epoca di "sprookjes" a desaparece hunto cu Mike Eman, ata su dicipulo mayor, Otmar a aparece cu e locura di "Waste to Energy via mass inceniration".
Esaki no ta nada otro cu e desperdicio cu awor ta wordo deposita na un manera iresponsabel den e landfill na Sero Teishi, lo wordo kima den un forno (incenirator) cu ta wordo converti den energia. E supuesto "logro aki ta wordo bendi como e.o. algo super "GREEN" y un rebaho di e prijs di awa y coriente.
E "sprookje" aki no ta nada nobo. Den pasado caba, cu tabata den rood formal, a negosha y a yega na un acuerdo pa e planta di Ecogas. E tempo ey caba nos a tende cu esaki ta e "wondermiddel" y cu lo ta e solucion. Y esaki lo baha e prijs di awa y coriente tambe.
Un fracaso total y un otro engaño. Loke si a sosode ta cu e Pueblo di Aruba mester a paga mas di 20 miyon pa e tuberia y adaptacionnan den WEB, sin cu ni un mili-liter di gas a pasa den e tuberianan aki. Straño ta cu ningun hende ta puntra con a para cu esaki? Dicon? Miedo di kico of di ken tin? Nos parlamentarionan “critico” y “otro” riba esaki ta keto.
Remarcabel ta cu ta mesun asina yama "expertonan" di WEB e tempo ey a negosha y acorda henter e proyecto aki cu Ecogas, awe mester constata cu ta nan mes ta conseha e gobierno actual ( POREDmep) al respecto. Dicon awor si nan conseho lo ta bon? Of ta pasobra cu un di nan ta ruman di e minister, awor si nan lo ta bon? Unda nos parlamentarionan a keda? Miedo di cuestiona atrobe?
Nos kier ta hopi cla den esaki, mester bin un solucion mas pronto cu ta posibel pa e problema aki, sigur despues cu e gobierno AVPOR a boycotea e proyecto di WasteAway di Bouldin & Lawson, cu tabata e solucion cu MEP a laga tras cu a costa 28 miyon florin SIN ENDUEDA nos pueblo!!!
Despues cu 1 di mei 2002 pueblo di Parkietenbos y di Aruba a wordo alivia di e huma di dump ora cu a stop e kimamento di sushi na Parkietenbos. A haci esaki un "sanitary landfill" conforme reglanan internacional. Esaki como un fase transitorio. Despues di un procedura realmente transparente, bow guia di AIB y FDA y gobierno(e.o. cu sr. Patricio Nicolas na cabes y cu e minister a elogia fin di aña), na 2009 Aruba a conoce un solucion pa e problema di desperdicio cu e ponemento den operacion di e asina yama "WasteAway" di Bouldin & Lawson. Atrobe SIN cu mester a endueda nos pais. Lamentablemente e gobierno di AVPOR a boycotea esaki na ordo y asina ey e pueblo di Parkietenbos un biaha mas a conoce e molester e.o. di huma, musca y sangura.
Ta conoci cu tin solucionnan factibel, pagabel y sostenibel available y cu lo no bai hinca Aruba den debenan astronomico cu lo bai hisa e quota di debe na por lo menos 125%!!!!
Segun e documento cu nos ta dispone di dje y cu nos sa cu sr. Rocco Tjon tambe tin, minister Otmar a pidi Bouldin & Lawson pa hasi un evaluacion ( cu a costa 16 mil dolar) pa instalacion cu tey caba y nan a presenta un solucion factibel, pagabel y sostenibel cu ta hasi posibel cu e planta lo por opera atrobe mescos cu ela opera prome cu e boycot feroz di e gobierno AVPOR. Y e bon di esaki ta cu pa pone e planta draai atrobe esaki lo bai costa menos di 5miyon florin, cual por ser considera "chickenfeed" si compare cu e "SPROOKJE " di WTE cu lo bai costa total por lo menos 720 miyon florin.
Sinembargo kico e minister aki ta haci? E ta laga su "conseheronan" y su "expertonan" di WEB hunto cu TNO traha un raport na unda e.o. ta ser bisa cu e planta di B&L no ta sirbi y cu nunca a funciona. Di e forma aki ignora e mas di 7 sentencianan di Corte cu ta bisa tur lo contrario y cu ta un BOYCOT feroz di e gobierno AVPOR ta e causa cu e planta no a funcciona ni ta den funccion awor.
Y e hecho cu a scohe pa sconde tras un raport mediocre y yena cu mentiranan pa sigui cu e boycot cu a inicia tempo cu Otmar orguyosamente tabata forma parti di e gobierno maligno di AVPOR. Lamentablemente e mesun dicipulo mayor di Mike Eman ta haya sosten di e fraccion di MEP, cu awor ta "doe mee" cu e boycot y laga un proyecto di MEP cai djis pa miedo pa gobierno bai cas. Cu e drechamento di e "WasteAway-plant" e pueblo di Parkietenbos lo a wordo alivia y esaki ta un hecho y no un "sprookje" y esaki sin ENDUEDA nos pueblo mas ainda!!!
Cu nos mester percura pa nos laga nos planeta pa e proximo generacionnan por biba sanamento nos tur ta di acuerdo cu esey. Pero cu nos mester bai haci esaki djis pa complace cu e mafianan di medio ambiente cu kier pretende cu "WTE via Mass Inceniration" ta e solucion, ta inaceptabel. Nos lo bai mustra den un proximo articulo cu ehempelnan recien cu esaki ta simpelmente un mentira flagrante. Manera ta ser bisa, dor di e expertonan cu no tin instalacion pa bende, pero si ta expertonan cu por scrutina y desbarata tur e "sprookjes-verhalen" aki: BURNING WASTE IS.....WASTEFUL!!
Aruba, 13 januari 2019
Booshi Wever
Lider UPP
Brazil 163